Sastanak predstavnika kompanija za prijenos gasa - Klix.ba\nBH Gas kao posmatrač\nSastanak predstavnika kompanija za prijenos gasa\n24.11.2008. u 11:53\nPredstavnici NETS inicijative (Novog evropskog sistema za transmisiju) kompanija za prijenos gasa južne i centralne Evrope završili su radni sastanak u Budimpešti na kojem je razgovarano o budućim koracima ka stvaranju likvidnijeg tržišta u centralnoj i jugoistočnoj Evropi.\nDomaćin radnog sastanka je bila kompanija FGSZ Natural Gas Transmission, MOL Group plc (Mađarska), a prisutni su bili predstavnici Transgaz-a (Rumunija), Plinacro (Hrvatska) i Regionalna regulatorna asocijacija za energetiku (ERRA) koju je na ovom sastanku predstavljao povjerenik Gabriel Sirbu iz Regulatorne agencije za energetiku iz Rumunije (ANRE). Predstavnici BH Gasa su prisustvovali ovom sastanku kao promatrači.\nDiskusija je nastavak okruglog stola na kojem su učestvovali predstavnici kompanija za prijenos gasa u Budimpešti, 26. septembra 2008., a na kojem su viši predstavnici FGSZ, Transgaz-a i Plincroa potpisali Memorandum o razumijevanju za kreiranje itraživačke kompanije da bi se unaprijedio rad na NETS inicijativi, usmjeren ka postizanju veće interne povezanosti između različitih nacionalnih plinskih sistema centralne i jugoistočne Evrope.\nSastanak je, također, pratio aktuelnu studiju Evropske komisije o drugom strateškom energetskom pregledu koji je predložio brojne inicijative Evropske sigurnosti energetskih zaliha, uključujući poboljšanje plinske interkonekcije centralne i jugoistočne Evrope.\nRadne grupe raspravljale su i o budućoj organizacionoj strukturi NETS Istraživačke kompanije, regulatornim pitanjima, uključujući ulogu Regionalne energetske regulatorne asocijacije u budućem radu NETS Istraživačke kompanije, pojektu balansa regionalne potražnje za zalihama i razvoj planirane infrastrukture te nezavisnoj prijavi NETS Istraživačke kompanije Evropskoj komisiji za dodjelu prioritetnog projekt statusa za NETS inicijativu.\nRegionalna regulatorna asocijacija za energetiku (ERRA) je ponudila podršku i saradnju NETS projektu. U skladu s ovim, pomoć će biti pružena kroz uspostavljanje radne grupe čiji će cilj biti obrađivanje regulatornih pitanja potencijalnih regionalnih gasnih tržišta, primarno se fokusirajući na NETS projekt.\nRadna grupa bit će sastavljena od predstavnika iz svih relevantnih regulatornih organa, a njen zadatak bit će analiziranje preduvjeta za kreiranje regionalnog tržišta za gas i da razvije elemente koji su potrebni za to, saopćeno je.


U domaćinstvu Tomislava Matića iz Vratara preko dve decenije proizvode se ruže | RTK\nU domaćinstvu Tomislava Matića iz Vratara, preko dve decenije neguje se, i to uspešno, porodična tradicija proizvodnje sadnica ruža i rezanog cveća.\nTrenutno, u toku je svakodnevno rezanje, pakovanje i distribucija cvećarama u Srbiji, a takođe, aktuelno je i okalemljivanje ruža za iduću godinu, kao i za proizvodnju pod plastenikom.\nRuža, nije laka za gajenje, jer zahteva izuzetnu negu, što pored polivanja i okopavanja, podrazumeva i održavanje na posebnoj temperaturi, zasenčavanje u plastenicima, bez vlage i kiše, kao i uslove neophodne za bezbedan tarnsport.\nOd ove proizvodnje može da se živi, ali uz veliki rad, porodično zalaganje, i ulaganje, uz neizostavno praćenje novih tehnologija i sorti, jednom rečju, neophodno je, stalno biti u trendu, istakao je Matić.\nPrethodno : Etažna garaža iza Biroa za zapošljavanje biće završena za mesec dana\nSledeće : Služba opšte medicine Doma zdravlja Kruševac izmenila režim rada u nekim ambulantama, ali su svi izabrani lekari dostupni za pacijente


Nato ima povjerenja u generala Mekristala\nGenerlani sekretar NATO-a ima puno povjerenje u zapovjednika snaga Saveza u Avganistanu američkog generala Stenlija Mekristala, usprkos članku u kome je javno kritikovao američku administraciju.\n"To je jedan nesretan članak, ali ipak samo članak", izjavio je portparol NATO-a Džejms Apaturai u ime generalnog sekretara Saveza Andersa Fogha Rasmusena, prenijela je agencija Rojters.\n"Nalazimo se usred vrlo realnog sukoba i generlni sekretar ima puno povjerenje u generala Mekristala kao zapovjednika snaga NATO-a i njegovu strategiju", rekao je portparol Saveza u Briselu Džejms Apaturai.\nU članku koji ove sedmice treba izaći u muzičkom časopisu Rolling Stone, ali su njegovi dijelovi već procurili u vašingtonskim medijima, general Mekristal je napisao da se osjeća izdanim.\nOn je opisan kao vuk samotnjak u zavadi s mnogim značajnim figurama administracije američkog predsjednika Baracka Obame i u nemogućnosti da i neke od svojih vojnika uvjeri kako njegova strategija može donijeti pobjedu u ratu.\nPrvi čovjek međunarodnih snaga izuzeo je jedino američku državnu sekretarku Hilari Klinton koja ga je podržala u zahtjevu za upućivanje dodatnih trupa u Avganistan.\nČlanak u kome je Mekristal iskazao nezadovoljstvo i razočarenje politikom SAD-a u Avganistanu, kako ocjenjuju agencije, pokazao je da postoji neslaganje između američkog vojnog vrha u Avganistanu i Obaminih bliskih savjetnika.\nTo neslaganje izlazi na površinu u vrlo osjetljivom trenutku za Pentagon koji se našao na udaru kritika upućenih zbog strategije koja se nije pokazala uspješnom u devet godina dugom ratu u Avganistanu.\nStenli Mekristal se kasnije javno izvinio zbog komentara koje je iznio u članku u vezi sa situacijom u Afganistanu. Rekao je da je njegov članak "greška koja odražava slabu procjenu" i da on "ima ogromno poštovanje i divljenje prema predsjedniku Obami i njegovom nacionalnom timu za sigurnost".\nKakva je poruka mladima počasni doktorat Bandiću?


Tehničko bezbednosna rešenja za kritičnu infrastrukturu - Logo - Integrisana rešenja\n20 maja, 2014 Vesti\nKompanije Logo i Bosch su organizovale stručna predavanja iz oblasti tehničko-bezbednosnih sistema za objekte kritične infrastrukture. Kritični infrastrukturni objekti predstavljaju sisteme i objekte od suštinskog značaja za funkcionisanje društva.\nOni obuhvataju objekte za generisanje, prenos i distribuciju različitih oblika energije, kao i sisteme za prečišćavanje voda (uključujući otpadne vode i kanalizaciju), i sisteme za ekstrakciju, preradu i transport nafte i naftnih derivata (naftna polja, rafinerije, naftovode) i hemijska postrojenja.\nSvi ovi sistemi i objekti imaju nešto zajedničko: propusti u njihovom bezbednosnom i sigurnosnom sistemu mogu ozbiljno da ugroze javno zdravlje, životnu sredinu, ekonomski razvoj ili čak nacionalnu i globalnu bezbednost.\nLogo i Bosch su prisutnima ukazali na koji način je moguće sprečiti najčešće rizike na objektima kritične infrastrukture kao što su: sabotaža i vandalizam, požari, eksplozije, provala i neovlašćen pristup i druge. Takođe, ova rešenja garantuju pouzdanu i efikasnu prevenciju, a u slučajevima krize i evakuaciju.\nCilj ove prezentacije je bilo predstavljanje širokog portfolia proizvoda i rešenja za efikasno upravljanje bezbednošću, sigurnošću i komunikacijama u svim infrastrukturnim objektima. Osim teorijskih prezentacija praćenih analizom primera iz prakse, predavanja su obuhvatila i praktični deo tokom koga su prisutni imali priliku da sa stručnjacima iz kompanija Logo i Bosch prodiskutuju o specifičnim rešenjima koja ih zanimaju, kao i da isprobaju funkcionalnosti napredne demo opreme.


Гојковић: Заштитити културно наслеђе\nHomeKulturaGojković: Zaštititi kulturno nasleđe\n01/06/2021Redakcija BALKAN TVKultura, Vesti0\nMinistarka kulture i informisanja Maja Gojković otvorila je danas naučni skup „Zaštita, očuvanje i afirmacija srpskog kulturnog nasleđa na Kosovu i Metohiji“ u Srpskoj akademiji nauka i umetnosti i tom prilikom naglasila da spomeničko nasleđe na KIM predstavlja ključni element nacionalnog, kulturnog i duhovnog identiteta srpskog naroda, a istovremeno važan i prepoznati deo kulturnog nasleđa Evrope i sveta.\nGojković je istakla da je naše kulturno blago na Kosovu i Metohiji je decenijama unazad i sve do danas izloženo različitim vrstama nasilja i pretnji, otvorenim nasrtajima i fizičkom uništavanju, kao i svakodnevnim kampanjama i pritiscima, pokušajima brisanja i falsifikovanja.\n„U periodu od 1999. godine do danas, nepovratno je uništen deo srpske srednjevekovne duhovne i kulturne baštine od suštinskog značaja za našu istoriju. Vreme je pokazalo da privremenim institucijama samouprave nedostaju i stručnost i volja da vode brigu o srpskom kulturnom nasleđu, što su konstatovale i dosadašnje misije Uneska i Saveta Evrope. Najočigledniji primer je Martovski pogrom iz 2004. godine, kada su brojni manastiri i crkve srušeni, spaljeni i oskrnavljeni, a 10.000 fresaka, ikona i mnogih drugih vrednih relikvija i crkvenih knjiga trajno su uništene i nestale“ kazala je Gojković i dodala da su nedavni zahtevi da se srpski manastiru izbrišu s Liste svetskog nasleđa u opasnosti, zvuče u najmanju ruku cinično.\nMinistarka je ocenila da očuvanje našeg kulturnog nasleđa je jedan od uslova opstanka srpskog naroda na Kosovu i Metohiji i spada među prioritete kulturne politike naše zemlje.\n„Ministarstvo kulture i informisanja je preko Republičkog zavoda za zaštitu spomenika kulture sprovelo konzervatorsko-restauratorske, slikarsko-restauratorske i sanacione radove u manastirima Banjska, Visoki Dečani, zatim u Pećkoj Patrijaršiji, Gračanici, Bogorodici Ljeviškoj, Velikoj Hoči i manastiru Svetih arhangela kod Prizrena. Ministarstvo i u ovoj godini u saradnji sa Republičkim zavodom za zaštitu spomenika kulture nastavlja radove na obnovi manastira Banjska i Crkve Bogorodice Ljeviške u Prizrenu“ kazala je Gojković i dodala da je u odbrani od brojnih falsifikata, podmetanja i zloupotreba, važno i da naši eminentni stručnjaci iz oblasti zaštite spomeničkog nasleđa, istorijskih nauka, etnologije, lingvistike i pravnih nauka iznesu svoj stav i pruže doprinos u odbrani istine.\nGojković je naglasila smo sve više svedoci i takozvanog „mekog“ pritiska na našu versku i kulturnu baštinu.\n„Jedan od takvih primera desio se u avgustu 2019. godine, na ostacima pravoslavnog hrama Sv. Nikole u Novom Brdu. Tu je postavljena tzv. kosovska zastava, održana manifestacija „Dani Artane“, i služena rimokatolička misa na temeljima pravoslavnog hrama, a sve u cilju promovisanja srednjovekovnog grada Novog Brda kao etnički albanske lokacije. Šta više, sve to se dešavalo u specijalnoj zaštićenoj zoni koja obuhvata srpske srednjovekovne kulturno-istorijske i verske spomenike“ kazala je Gojković.\nKako je navela drugi drastičan primer je izgradnja puta koji bi povezao Kosovo i Metohiju sa Crnom Gorom.\n“ Odlukom Prištine, taj put trasiran je neposredno uz manastir Visoki Dečani. Time bi direktno ugrozio zadužbinu kralja Stefana Dečanskog iz 14. veka, koja uživa status svetske kulturne baštine. Paralelno sa izgradnjom puta, predstavnici lokalne samouprave odbijaju da implementiraju čak i odluku Ustavnog suda u Prištini kojom je odlučeno da se manastiru Visoki Dečani vrati 24 hektara zemlje“ kazala je Gojković.\nPrema njenim rečima „svi oni koji pretenduju na našu kulturnu baštinu računaju na to da brisanje materijalnih tragova postojanja jednog naroda protokom vremena trajno uništava njegovo sećanje i identitet.\n„Ipak, ono što nijedan pokušaj krađe istorije i identiteta ne može da izbriše jeste duboko ukorenjena svest o kulturnim korenima našeg naroda. Odatle potiče i odlučnost da negujemo i čuvamo svest o veličini naših svetinja, zajedno sa materijalnim spomenicima“ kazala je Gojković.\nPredsednik SANU Vladimir Kostić istakao je da je Akademija prekidana pandemijom ambiciozno pokrenula projekat pod nazivom „Srpsko pitanje“.\n„Želja je da se uz prisustvo članova SANU, uz učešće relevatnih institucija kao što je to slučaj danas, i pojedinaca pokreću pitanja od vitalnog značaja za ovo društvo, narod i državu. Bilo je jasno da će u takvim planovima prioritet svih prioriteta biti problemi na KIM“ kazao je Kostić.\nOn je naglasio da je današnji skup nekoliko puta pandemija odlagala.\n„Suočeni sa negiranjem provokacijama i otimanjem suštine te baštine shvatili smo da vremena za odlaganje više nema. Imamo preko 30 učesnika skupa od kojih ćemo sigurno mnogio naučiti“ kazao je Kostić.\nKosovo je riznica naše kulture i ne treba to da zaboravimo, izjavio je danas predsednik Nacionalnog komiteta Srbije za saradnju sa Uneskom, prof. dr Goran Milašinović, i dodao da bi kulturnim identitetom trebalo da izražavamo nacionalni identitet.\nŠto se tiče zahteva Prištine upućenog Unesku pre dve nedelje da se četiri srpska manastira na Kosovu i Metohiji isključe iz kategorije ugroženih spomenika i da im se promeni zemlja porekla, Milašinović je rekao je za RTS da poruke koje dolaze iz Prištine ne treba ignorisati, ali da nema mesta velikoj panici kada je reč o članstvu privremenih institucija u Unesku.


RTCG - Radio Televizija Crne Gore - Nacionalni javni servis :: Ekonomija :: KAP je najmanje pitanje za Vladu CG\n08. 03. 2021. 08:44 >> 18:56 4\nKAP je najmanje pitanje za Vladu CG\nMinistar ekonomskog razvoja Jakov Milatović kazao je da je novonastala situacija u vezi s Kombinatom alimunijuma (KAP) najmanje pitanje za Vladu.\nOn je u Jutarnjem programu TVCG podsjetio da je stečaj u toj kompaniji uveden 2013. godine, te da sve odluke u KAP-u donosi stečajni upravnik.\n"Stečajni upravnik nije u nadležnosti Vlade, već u nadležnosti Privrednog suda. Gdin Veselin Pejović, koji je u stečajnom postupku kupio imovinu KAP-a, ugovorima u preuzimanju trenutno preuzima jedan dio radnika iz KAP-a u stečaju, kako bi održavao tehnološki proces", rekao je Milatović.\nNavodi da je bio iznenađen dramom koja se desila prethodne sedmice, navodeći da uvijek zagovara dijalog.\n"I danas imam par sastanaka kad je u pitanju KAP, i sasvim sigurno je da ćemo svi morati da spustimo loptu i da nađemo kompromisno rješenje. Ali opet napominjem, KAP je u ovom trenutku najmanje pitanje koje je U ingerenciji Vlade", rekao je Milatović.\nVlasnik kompanije Uniprom KAP Veselin Pejović najavio je ranije otpuštanje 600 radnika, koji, kako je saopšteno iz te kompanije, imaju pravo na otpremninu.\nKAP Jakov Milatović


Moguća istraga o upotrebi hemijskog oružja u Alepu - 22.11.2016, Sputnik Srbija\nOrganizacija za zabranu hemijskog oružja spremna je da od ruske strane preuzme uzorke otrovnih supstanci iz Alepa i da ih ispita, saopštio je predstavnik te... 22.11.2016, Sputnik Srbija\nvesti, svet, sirija, alep, organizacija za zabranu hemijskog oružja\n© Foto : Jenspie3/Green Cross SwitzerlandSkladište hemijskog oružja\n„Organizacija za zabranu hemijskog oružja nedavno je dobila predlog od ruskih vlasti da preuzme uzorke povezane s incidentom u kojem je navodno primenjeno hemijsko oružje u Alepu. Ovi uzorci i drugi materijali mogli bi da budu iskorišćeni u radu prilikom utvrđivanja činjenica“, saopštio je predstavnik ove organizacije.\nPrema njegovim rečima, „ako se ima u vidu bezbednost u Alepu i njegovoj okolini, Organizacija za zabranu hemijskog oružja je predložila da ovaj materijal preuzme u Damasku ili u Hagu“.\nOrganizacija, kako je rekao sagovornik RIA Novosti, očekuje odgovor od Ministarstva inostranih poslova Rusije.\nStručnjaci Ministarstva odbrane Rusije potvrdili su da su teroristi koristili hlor i beli fosfor na jugozapadu Alepa, izjavio je u ponedeljak zvanični predstavnik vojnog resora Igor Konašenkov.\nPrema njegovim rečima, u ovom trenutku stručnjaci ruskog Naučnog centra za radijacionu, hemijsku i biološku zaštitu Oružanih snaga Rusije nastavljaju rad na prikupljanju dokaza da su teroristi koristili hemijsko oružje u Alepu.\nMinistarstvo odbrane Rusije ranije je saopštilo da su teroristi u Siriji koristili hemijsko oružje protiv civila i vladinih snaga. Dokaze su pronašli oficiri Naučnog centra na jugozapadu Alepa.


25-09-2020 07:08 Srbija Politika Video\nGost u emisiji „Intervju”, koju vodi i uređuje Dejan Petar Zlatanović, bio je političar, predsednik Izvršnog odbora Srpske radikalne stranke (SRS) i pokrajinski poslanik u Skupštini AP Vojvodine, Đurađ Jakšić.\nĐurađ Jakšić (Foto: Jutjub)\nTema emisije je bila stanje u Severnoj Srbiji (AP Vojvodini) i načini rešavanja kosovskog problema, kako od strane režima Aleksandra Vučića, tako i od strane opozicije, presvega Srpske radikalne stranke.\nTokom emisije Jakšić je izneo i svoj stav o bezbedonosnoj situaciji u Novome Sadu i upoznao javnost kako naprednjački režim, u sprezi sa separatističkim strankama (Ligom socijaldemokrata Vojvodine i Vojvođanskom partijom) preko koruptivnih radnji isisava novac iz javnih preduzeća.\nTakođe, tokom intervjua bilo je reči i o situaciji u Crnoj Gori, nakon pobede opozicionih stranaka na DPS-om i Milom Đukanovićem, o zbivanjima u BiH, pre svega Republici Srpskoj i pokušajima da se ona ukine preko dorade Dejtonskog sporazuma; odnosno i o stanju u svetu i međunarodnoj politici u kontekstu predsedničkin izbora u SAD koji se 4 novembra održavaju u toj zemlji.\nA šta je još Đurađ Jakšić govorio u emisiji pogledajte u video linku iznad, pa o svemu donesite svoj valjani sud.


Vrednost akcija cloud computing kompanija na najnižem nivou u poslednjih šest meseci\nInvestitori napuštaju tehnološki sektor i okreću se akcijama koje smatraju sigurnijim opkladama.\nPromene u tehnološkom sektoru iz kojeg sve više investitora izlazi i prebacuje se u industrijski i energetski sektor, najviše su uticale na cloud computing kompanije, pa je tako vrednost njihovih akcija sada na najnižem nivou u poslednjih šest meseci.\nFond za računarstvo u oblaku WisdomTree, koji se sastoji od 56 akcija različitih kompanija, pao je za 2,4 odsto, što je njegov sedmi pad u poslednjih osam dana, a na međugodišnjem nivou indeks cloud computing kompanija opao je za 15 odsto.\nProšle godine akcije cloud kompanija skočile su brzo, jer je neočekivani prelazak na rad na daljinu usled pandemije primorao kompanije da usvoje proizvode koji bi mogli da pomognu njihovim zaposlenima da od kuće i pristupe podacima koji su uskladišteni u fizičkim centrima podataka.\nRasprodaja tehnoloških akcija počela je u februaru, a poslednjih nekoliko nedelja je pojačana. Jedan od razloga za to je zabrinutost investitora zbog porasta kamatnih stopa, koje tradicionalno štete kompanijama sa visokim rastom, zajedno sa prelaskom u akcije koje imaju tendenciju da nadmaše u periodima inflacije, kao što su finansije, industrija ili energetika.


Teodorović: Vučić i njegovi poslušnici nisu dostojni razgovora sa građanima\nBy GLASRAZUMA.RS , in DRUŠTVO , at 07/08/2019\nAkademik i član neformalne političke grupe “Samodobrana” Dušan Teodorović ocenio je da je apsurdno da Fond za otvoreno društvo pokušava da organizuje zatvorene sastanke i da je bio zaprepašćen pristankom dela opozcije da u takvim sastancima učestvuje.\n“Ne možete da podnosite krivičnu prijavu protiv Nebojše Stefanovića zbog evidentne prevare i falsifikata, a da samo posle nedelju dana sedate za pregovarački sto za njim”, rekao je Teodorović u intervjuu za “Danas”.\nPrema njegovim rečima, Vučič i “njegovi poslušnici” nisu dostojni “bilo kakvih razgovora sa građanima Srbije”.\n“Nema pregovora, već samo insistiranja na poštovanju Ustava i postojećih propisa i zakona”, rekao je Teodorović.\nTeodorović je izjavio i da apsolutno ne veruje da bi Vučić mogao da popravi izborne uslove, kao i da nije moguće zamisliti da građani na predstojeće parlamentarne izbore izađu slobodno i slobodno se opredeljuju.\n“Već je sada kasno za bilo kakve fer izbore na proleće sledeće godine”, rekao je Teodorović.\nDodao je da se, umesto “Vučićevih fer izbora”, mora koncentrisati na promenu političkog sistema u Srbiji. “Izbori Vučićevoj organizaciji znače samo šarenu lažu i predstavljaju samo nastavak agonije srpskog društva”, rekao je Teodorović.\nCINS objavio tajni izveštaj Regulatornog tela za elektronske medije\nNa naslovnim stranicama dnevnih listova Kurir, Informer, Srpski Telegraf i Alo za prvih šest meseci ove godine objavljeno je najmanje 419 lažnih, neutemeljenih ili vesti čije navode nije moguće proveriti, pokazuje analiza Raskrikavanja. Ovom analizom nisu bile obuhvaćene vesti iz sveta šou-biznisa.\nDve medalje za naše učenike na Svetskoj geografskoj olimpijadi\nNa upravo završenoj 16. Svetskoj geografskoj olimpijadi iGEO 2019. koja je od 30. jula do 5. avgusta 2019. godine, održana…


Opelovi „Ovako to funkcioniše“ tutorijali unose u info-zabavne sisteme još više zabave - GARAŽA\nVezivanje kravate, uklanjanje mrlje ili instaliranje mašine za pranje veša… Umesto čitanja instrukcija u priručniku ili proučavanja uputstva proizvođača, mnogi potrošači u današnje vreme preferiraju da gledaju internet video klipove ili „tutorijale“. Opel ovom trendu daje dodatni podsticaj lansirajući novu seriju tutorijala u vezi sa Navi 900 IntelliLink i R 4.0 IntelliLink info-zabavnim sistemima.\nUz korišćenje mešavine video animacije i lako razumljive naracije, u kratkim tutorijalima se objašnjava kako se personalizuje sistem i koriste funkcije poput navigacije, telefona i prepoznavanja glasa, kao i Apple CarPlaya i Android Auta.\nPrimera radi, tutorijal „Ovako to funkcioniše: Navigacija“ uz Navi 900 IntelliLink, pokazuje korisnicima kako treba da unesu destinaciju putem adrese ili interesnih tačaka i ubace dodatne zaustavne lokacije unutar navigacione rute, kao što je recimo benzinska stanica.\nTutorijali takođe nude korisne „Da li ste znali?“ sugestije i savete, poput onih za promenu konfiguracije mape i orijentacije uz pomoć jednog dodira kolor ekrana osetljivog na dodir Navi 900 IntelliLink sistema; ili kako deaktivirati glasovno oglašavanje navigacije tokom obavljanja telefonskog poziva za vreme vožnje zadatom rutom.\n„Video tutorijali pružaju jednostavne odgovore na svakodnevna pitanja. Ovaj format je idealan za objašnjavanje tehnologija kao što su info-zabavni sistemi“, kaže dr David Fos (Dr. David Voss), menadžer za digitalnu povezanost. „Široka lepeza tutorijala koja se obraća muškarcima i ženama svih starosnih doba, savršeno odgovara Opelu kao brendu, jer je izgađena na reputaciji koja podrazumeva demokratizaciju tehnologije.“\nPored objašnjavanja različitih funkcija, „Ovako to funkcioniše“ serija uključuje tutorijal u vezi sa personalizacijom info-zabavnog sistema. Sa memorisanjem stvari poput plejlista, kontakata i adresa kao prioriteta, slušanje omiljene muzike, pozivanje kontakata i navođenje ka popularnim destinacijama obezbeđuje se jednim dodirom osmoinčnog kolor ekrana osetljivog na dodir.\n„Ovako to funkcioniše“ tutorijali mogu inicijalno da se vide na engleskom jeziku na Opel Youtube kanalu i na sajtovima opel.rs i opel.mk\nhow it works opel tutorijali\nPrevious post:CITROËN sprema sajamsku ponudu\nNext post:Dušan Borković u novoj TCR sezoni za volanom Alfe


Dan online - Hronika: Švercovali drogu brodom - 2020-08-10\nHronika CRNOGORSKI KLAN POVEZAN SA VIŠEMILIONSKIM KRIJUMČARENJEM NARKOTIKA PREKO MALTE\nBrod „Maraja” Švercovali drogu brodom\nCrnogorska kriminalna organizacija, kako se sumnja, uključena je u višemilionsko krijumčarenje droge sa kojom je povezan i malteški brodarski agent. Kako piše portal timesofmalta.com, sumnja se da je organizacija dostavljala narkotike iz Libije u Italiju i druge dijelove Evrope preko mjesta bunkeriranog uz maltešku obalu.\nSmatra se da su u svemu tome ulogu igrale organizovane kriminalne grupe u južnoj Italiji, Libiji, Albaniji i Crnoj Gori. Za sada nije poznato ko sve tačno stoji iza šverca droge, za koju se sumnja da je kokain, a istrga bi trebalo da utvrdi koja je kriminalna organizacija iz Crne Gore imala posla sa ovim krijumčarenjem.\nIzvori pomenutog medija su naveli kako međuagencijska radna grupa istražuje međunarodnu mrežu organizovanog kriminala koja stoji iza ove operacije u poslednjih godinu i po, i otkrila je sumnjivu komunikaciju između kriminalne grupe i službenika u malteškim državnim entitetima.


Vukovi idu dalje\nPRVA A LIGA 11. KOLO VK NBG VUKOVI – VK BEOGRAD 14:8 (5:1, 2:3, 2:2, 5:2) Vukovi su protiv Beograda, u 10. kolu Prve A lige zabeležili 3. uzastopnu pobedu u prolećnom delu šampionata, savladavši po treći put današnjeg rivala u ovoj sezoni. Od...\nVK Vojvodina – VK Novi Beograd\nSUPER LIGA 13. KOLO VK VOJVODINA – VK NOVI BEOGRAD 10:8 (3:2, 3:3, 2:2, 2:1) U 13. kolu Super lige, viđeno je najveće iznenađenje u dosadašnjem toku sezone. Vojvodina je slavila protiv Novog Beograda 10:8. Domaćin je konstantno vodio tokom prve dve četvrtine, najviše...\nPosle tri teška meča, koje je Novi Beograd odigrao prethodne nedelje u okviru Evro kupa i Super lige, za ekipu Vlade Vujasinovića nastupa nešto lakši period, do poslednjeg kola, kada je na programu derbi sa Šapcem. U meču protiv Vojvodine, sve osim sigurne...\nTreći duel Vukova i Beograda\nU subotu nas očekuje treći ovosezonski duel Vukova i Beograda. U prvom meču igranom jesenas u okviru Kupa Srbije, Vukovi su činilo se napravili iznenađenje i u veoma neizvesnoj utakmici slavili sa 17:15. Međutim, samo par dana kasnije, igran je novi meč u...\n« Predhodna 1 2 3 4 5 … 24 Sledeca »


07-09-2020 23:34 Svet Planeta\nPortparol ruskog Ministarstva spoljnih poslova Marija Zaharova, komentarišući situaciju sa optužbama protiv Rusije u slučaju lidera opozicije Alekseja Navaljnog, rekla je da postoji osećaj da je ovaj scenario napisan unapred.\nMaruja Zaharova (Foto: RIA Novosti)\n„Odgovor nije dat. Ni na zvanični zahtev Generalnog tužilaštva Rusije, ni na bilo koji drugi način, ne znam kakve su žalbe naših lekara iz Omska i onih o kojima je govorio gospodin Rošal. Ništa, nula “, rekla je ona na YouYube kanalu„ Solovjov Live “.\n„Nema ničega, postoji apsolutni osećaj da je scenario napisan unapred“, dodala je Zaharova.\nKako je zvanična Moskva komentarisala objavu Zaharove o Vučiću, saznajte OVDE.


Balkanski spektakl u Beloj kući: Da li Tramp pokušava da dobije svoj "Dejton" | Vestinet.rs\nPočetna POGLEDI\tBalkanski spektakl u Beloj kući: Da li Tramp pokušava da dobije svoj „Dejton“\nVašington nastoji da primora EU da ispadne iz igre i da tako preuzme rešavanje kosovskog pitanja, piše slovenačko „Delo“ i ocenjuje da Vašingtonu sporazum o normalizaciji odnosa Beograda i Prištine nije važan suštinski, već kao prilika da predsednik Donald Tramp u borbi za reizbor dobije svoj „Dejton“.\nAmerički predsednik, ocenjuje list, uopšte nije zainteresovan za suštinu spora između Beograda i Prištine, niti za to „hoće li sporazum između Srbije i Kosova povećati stabilnost ili nestabilnost u regionu“, prenosi agencija STA.\n„U borbi za reizbor potrebno mu je nešto spektakularno što bi imalo sličnu težinu kao što je Dejtonski sporazum imao za Bila Klintona. Dakle, sve mogućnosti ostaju otvorene, uključujući crtanje novih granica na Balkanu“, piše „Delo“ u tekstu pod naslovom „Balkanski spektakl u Beloj kući“.\nBela kućaDejtonski sporazumDonald TrampEUKosovoSADsporazumSRBIJA


Predsedništvo DPS: Spremni smo na razgovore\nSvet Autor:Vijesti02. sep. 202014:30 > 14:36\nFoto: Printscreen/YouTube/DPS Crne Gore\nDemokratska partija socijalista (DPS) spremna je za postizborne razgovore sa potencijalnim partnerima, pre svega sa partijama sa kojima je do sada konstituisala parlamentarnu većinu, saopšteno je nakon sednice Predsedništva.\nPoručeno je da nema razgovora sa onima koji su na izborima pomešali veru i politiku, koji državu vraćaju u prošlost i truju velikosrpskim nacionalizmom u kome nema mesta ni za crnogorsku državu, ni za crnogorsko ime.\nKonstatovano je da je izborni dan, u uslovima velike izlaznosti i specifičnih mera Nacionalnog koordinacionog tela, protekao u mirnoj i tolerantnoj atmosferi i da su građani na demokratski način izrazili svoju političku volju.\n„Ipak, DPS je pojedinačni pobednik nedeljnih izbora sa preko 143 hiljade glasova, što je deset hiljada glasova više od drugoplasiranog, sa podrškom iznad 35 odsto i najviše osvojenih mandata“, kaže se u saopštenju.\nOcenjeno je da je rezultat koji je ostvario DPS ispod očekivanja i u narednom periodu partijski organi će se time detaljnije baviti. Ocenjuje se takođe da je takav rezultat utoliko značajniji jer je ostvaren u uslovima pandemije COVID-19 i njenih posledica, nezabeležene propagandne kampanje iz susedstva protiv DPS-a i njenih lidera.\n„I otvorenog učešća Srpske pravoslavne crkve što je nezabeleženo u izbornim procesima u modernoj Evropi. Ni to nažalost nije naišlo na osudu međunarodne zajednice“, kaže se u saopštenju Predsedništva.\nDPS se zahvalio svima koji su doprineli demokratičnosti izbornog procesa, posebno Članovima i simpatizerima, svim crnogorskim patriotama koji su dali glas partiji, svesni da je to glas za odbranu Crne Gore, njene suverenosti, evroatlantskog puta i multinacionalnoig sklada.\nZa te vrednosti DPS je, kako se navodi, založio sav svoj politički i moralni kredibilitet u prethodnim decenijama, kada je predvodio istorijski proces obnove nezavisnosti, za šta će nastaviti beskompromisnu borbu.\n„DPS ostaje nepokolebljivo na frontu odbrane nacionalnih interesa, i sve će učiniti na njegovom širenju, što će doprinositi očuvanju osnovnih društvenih vrednosti, izgradnji građanske države vladavine prava, jačanju multietničkog sklada i ubrzanju njenog evropskog puta“, kaže se u saopštenju.\nNa sednici je konstatovano da izborni rezultat nije pokolebao DPS u odlučnosti da se na političkom terenu i političkim sredstvima bori za odbranu svojih strateških ciljeva.\n„Posebno sada kad ti ciljevi, koji su ujedno i najviši nacionalni interes Crne Gore, mogu biti dovedeni u pitanje“.\n„Nastaviće se razgovorima partija i koalicija koji treba da rezultiraju dogovorom onih čiji su programski ciljevi najsličniji, kako bi obezbedili parlamentarnu većinu za formiranje Vlade. Tako je svuda u demokratskom svetu, tako je uvek bilo, i biće i sada u Crnoj Gori“, kaže se u saopštenju.\nKako se navodi, to će pre svega biti one partije sa kojima je i do sada konstituisala parlamentarnu većinu, „jer verujemo da taj proevropski blok ima i snagu, i odlučnost da nastavi započeti posao“.\n„Imajući u vidu opasnost koja se nadvila nad Crnom Gorom, DPS će svoj partijski interes u najvećoj mogućoj meri podrediti opštem interesu svih patriotskih snaga da se sačuva samostalnost Crne Gore, naš identitet, naš evroatlantski put, vrednost antifašizma i naš međunacionalni suživot“, kaže se u saopštenju.\nDPS je poručio da nema o čemu da razgovara sa onima koji su na izborima pomešali veru i politiku, koji nas vraćaju u prošlost i truju velikosrpskim nacionalizmom u kome nema mesta ni za crnogorsku državu, ni za crnogorsko ime.\nKrivokapić: DPS hoće da menja volju građana, nema opuštanja\nDPS negira da zove na skup, a objavili poziv na mrežama\nKonstatovano je da odluku o budućim političkim aranžmanima treba samostalno da donese svaka partija, sa jasnom svešću o istorijskoj odgovornosti.\nKako se navodi, od međunarodne zajednice očekuje se da ostane dosledna, kao što je osam meseci ćutala na besprizorno mešanje druge države u izbore u Crnoj Gori i na nezabeležen uticaj crkve na politiku, da prepusti sada ovu odluku crnogorskim političkim subjektima.\n„Crna Gora neće dozvoliti da joj se nakon jednog veka ponovi istorija, u kojoj je jednom bila moneta za potkusurivanje ključnih zemalja i njihovih interesa na Balkanu“, kaže se u saopštenju.\nNajavljeno je da će sednica Glavnog odbora biti održana u petak.


MSP: Lopandić je napravio propust, zato je opozvan - Nova Borba\nMSP: Lopandić je napravio propust, zato je opozvan\nJedini razlog za opoziv Lopandića je neobaveštavanje o održavanju izložbe o Stepincu, kažu u MSP.\nMinistarstvo spoljnih poslova Srbije saopštilo je da je to ozbiljan propust i osnovni razlog za pokretanje inicijative za opoziv ambasadora iz Brisela. Kako kažu u ministatstvu, ništa što je naveo u svom pismu nije razlog za opoziv.\nObjavljivanje pisma ambasadora Lopandića u medijima, koje je kroz zvaničnu komunikaciju Ministarstva upućeno ministru Ivici Dačiću, a dostavljeno i kabinetima predsednika, premijera i ministarke Joksimović, koje je medijima dostavljeno sa njegovog mejla, samo još jedna potvrda opravdanosti predloga za njegov opoziv sa mesta šefa Misije Republike Srbije pri EU, ističe se u saopštenju.\nMinistarstvo spoljnih poslova, kako se ukazuje, nijednim svojim činom nije izašlo iz diplomatske prakse i ničim nije narušilo integritet bilo kog ambasadora, "ali zbog neistina koje pismo sadrži, dužni smo da saopštimo da je apsolutno netačno da je naša Misija pri EU povodom sramne izložbe o Stepincu u Evropskom parlamentu reagovala brzo i na odgovarajući način, kao i da ambasador Lopandić, kako on kaže, nije u suštini načinio ozbiljnu profesionalnu grešku".\nKako se dodaje, ambasador Lopandić je opozvan u skladu sa Ustavom i zakonom, na isti način na koji je i imenovan pre tri godine. Na inicijativu ministra, Vlada utvrđuje predlog o postavljenju ili o opozivu, o čemu odlučuje predsednik ukazom.\n"Građani Srbije moraju da znaju da ambasador Lopandić i naša Misija u EU nisu uopšte obavestili Ministarstvo spoljnih poslova niti ijedan drugi državni organ u Srbiji o organizovanju izložbe o ratnom zločincu Stepincu, koji je osuđen na 16 godina zatvora zbog zločina nad Srbima u fašističkoj ustaškoj NDH. Informaciju o tome dobili smo iz Vatikana, od ambasadora Mirka Jelića, dan pre otvaranja izlozbe, 13. juna", ističe se u saopštenju.\nTim povodom je, po pisanju ambasadora Jelića, organizovan i konkurs za najbolji slogan pod kojim će biti održana izložba i konferencija u EP, koji je trajao danima, a pobedio je slogan "Kardinal Stepinac - apostol nade i ljubavi prema Bogu i ljudima".\n"Umesto da Misija u Briselu nas obaveštava, Vatikan i Ministarstvo spoljnih poslova obaveštavaju našu Misiju i ambasadora Lopandića o toj izložbi", napominje ministarstvo i precizira, da se, na zahtev ministra Ivice Dačića, ambasador Lopandić pismeno izjasnio 14. juna, na dan kada je izložba otvorena, kako se to desilo.\n"Ambasador Lopandić se pismeno izjasnio da su o pripremi izložbe o Stepincu upoznati već neko vreme, citiramo 'od pre oko tri nedelje', i da, na žalost, danas su konstatovali da informacija o izložbi nije bila dostavljena od strane ove Misije Ministarstvu spoljnih poslova, što je, kako kaže ambasador Lopandić, propust", navodi se u saopštenju.\nMisija je, dakle, reagovala prema evropskim institucijama tek tada, na dan otvaranja izložbe i konferencije. "Čak je i Bojan Pajtić reagovao pre Lopandića i Misije", dodaje se u saopštenju.\nKako napominje Ministarstvo, možda za Lopandića to nije ozbiljna profesionalna greška, ali za srpski narod u celini i za Republiku Srbiju pitanje Stepinca i pokušaj njegove, ne samo rehabilitacije, već i kanonizacije, jeste od vitalnog značaja.\nSuprotstavljanje tome je dužnost svih državnih organa i naših predstavnika u svetu. O tome su predsednik Tomislav Nikolić, kao i velikodostojnici Srpske pravoslavne crkve, razgovarali i u Vatikanu, čak je na našu inicijativu i uz saglasnost pape, formirana mešovita komisija za ispitivanje uloge i aktivnosti Stepinca tokom Drugog svetskog rata, čije se početak rada očekuje u julu.\n"Ministarstvo spoljnih poslova smatra da je neobaveštavanje Ministarstva o ovoj izložbi ozbiljan propust, i da je propuštena prilika da se izraze protesti evropskim institucijama u vreme pripreme izložbe. To je osnovni razlog za pokretanje inicijative za opoziv ambasadora Lopandića, a ne bilo šta drugo što je navedeno u pismu", ističe se u saopštenju i dodaje:\n"Ambasador Lopandić, čak, kaže da su o tome ministar i svi građani mogli da se obaveste putem interneta, kao da ne zna da je to njegov posao zbog kojeg je tamo. Što se tiče njegove tvrdnje da su za vreme njegovog mandata odnosi Srbije i EU dostigli najviši nivo, uz dužno poštovanje ambasadora i Misije, to je rezultat politike Vlade Republike Srbije, čiji evropski put sigurno neće zavisiti od kadrovskih rešenja u Misiji".\nU skladu sa diplomatskom praksom, Ministarstvo spoljnih poslova nije nikada u javnosti obrazlagalo odluke o opozivu i postavljenjima, ističe se u saopštenju i dodaje da to ne bi bilo učinjeno ni sada, da zbog pisma ambasadora Lopandića nije bilo potrebno reagovati.


Portal "Okruženje" platforma za poglede, ideje i zapažanja o dešavanju u regionu - Dijalog.net\nNaslovna Civilno društvo Portal “Okruženje” platforma za poglede, ideje i zapažanja o dešavanju u regionu\nCivilno društvo Saopštenja Vesti Zapadni Balkan\nBeograd, 11. novembar 2020. – Evropski pokret u Srbiji pokrenuo je, uz podršku Evropskog fonda za Balkan, portal Okruženje.\nOvaj portal predstavlja platformu otvorenu za sve iz regiona Zapadnog Balkana, čiji je glas vredan pažnje i koji žele da svojim tekstovima, video zapisima ili drugim formatima saopšte svoj kritički pogled, ponude nove ideje i zapažanja o dešavanjima u regionu.\n“Ova platforma baštini veliki uspeh prvog regionalnog televizijskog serijala koji je tokom šest sezona emitovanja na 12 televizija u Albaniji, BIH, Crnoj Gori, Hrvatskoj, na Kosovu*, u Severnoj Makedoniji, Sloveniji i Srbiji postao brend“, navodi se u saopštenju Evropskog pokreta.\nSvake srede biće objavljivano po šest tekstova, svaki put o različitim temama.\nPovodom 11. novembra, Dana primirja, za Okruženje pišu istoričari, a redovni kolumnisti portala su Zoran Kesić i Voja Žanetić, navedeno je u saopštenju.\nOznakeEPuSevropske integracijeEvropski fond za Balkanportal "Okruženje"\nTop Tags Evropska unija mladi Srbija i Evropska unija evropske integracije konkurs Civilno društvo OCD mediji Vlada Republike Srbije Evropska komisija istraživanje Društvo lokalna samouprava vladavina prava ljudska prava


NBS: Bruto devizne rezerve u januaru povećane na 13,6 milijardi evra | Boom93\nDeviznim rezervama na ovom nivou obezbedjuje se pokrivenost novčane mase M1 od 135 odsto i više od šest meseci uvoza robe i usluga, što je dvostruko više od standarda kojim se utvrdjuje adekvatan nivo pokrivenosti uvoza robe i usluga deviznim rezervama, navedeno je u saopštenju.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju januara iznosile su 11.283,9 miliona evra i za 153,2 miliona evra su bile veće nego na kraj 2020. godine.\nRast bruto deviznih rezervi iz decembra prošle godine, nastavljen je u januaru tekuće godine, čime je, kako je ocenjeno u centralnoj banci, dodatno ojačana otpornost domaćeg finansijskog sistema na potrese iz međunarodnog okruženja.\nPrecizirano je da je povećanje bruto deviznih rezervi NBS u januaru rezultat neto priliva po osnovu efikasnog upravljanja deviznim rezervama i ostalim osnovima (ukupno 41,7 miliona evra), aktivnosti NBS na domaćem deviznom tržištu s kraja prošle godine i u januaru tekuće godine (ukupan neto efekat svop i spot transakcija +13 miliona evra), donacija (36,3 miliona evra), a ostvaren je i pozitivan neto tržišni efekat (64,5 miliona evra).\nIz NBS su ukazali da su navedeni prilivi bili dovoljni da pokriju odlive iz deviznih rezervi usled uobičajenih aktivnosti banaka po osnovu devizne obavezne rezerve i po drugim osnovima (ukupno neto 44,2 miliona evra).\nObim realizovane trgovine devizama na medjubankarskom deviznom tržištu u januaru iznosio je 576,9 miliona evra i bio je za 116,6 miliona evra manji nego u prethodnom mesecu.\nU januaru je vrednost dinara prema evru bila gotovo nepromenjena, a NBS je na medjubankarskom deviznom tržištu neto prodala 105 miliona evra radi održavanja relativne stabilnosti kursa dinara prema evru na domaćem deviznom tržištu.\nOznakeNarodna banka Srbije NBS Povećane devizne rezerve Srbija


Vojvodini pobeda i poraz drugog dana kvalifikacija - Delfini\nVOJVODINI POBEDA I PORAZ DRUGOG DANA KVALIFIKACIJA\nVaterpolisti Vojvodine prvog dana kvalifikacionog turnira za Evro kup u Savoni su bili slobodni. Drugog dana, u prvoj utakmici pobedili su Ligamuš iz Tbilisija rezultatom 3:6 (0:1, 2:1, 0:2, 1:2), dok su u drugoj utakmici poraženi od Savone rezultatom 9:4 (1:0, 2:1, 5:2, 1:1).\nVaterpolisti Vojvodine na kvalifikacionom truniru u Savoni ne igraju kompletni. U Savonu su otputovali bez Levana Čikvinidzea, koji nije dobio vizu, a zbog problema sa povredoma, kod kuće su otali i Mirel Ćatović i Borislav Jovanović.\nPrvog dana kvalifikacionog turnira vaterpolisti Vojvodine bili su slobodni, dok su ih drugog dana očekivale dve utakmice. U jutarnjim časovima oni su igrali protiv Ligamuša iz Tbilisija, dok ih je uveče očekivao meč sa domaćinom, Savonom. Utakmicu protiv Ligamuša obeležio je mali broj golova, do prednosti Vojvodina je došla već u prvoj četvrtini koja je završena nerešenim rezultatom. Ipak do poluvremena vaterpolo klub iz Gruzije uspeva da izjednači rezultat 2:2. Treća deonica pripala je vaterpolisima iz Novog Sada, koji su tako pred poslednjih osam minuta imali prednost od dva pogotka. U poslednjih osam minuta Vojvodina je uspela da poveća svoju prednost i na kraju slavi rezultatom 3:6. Najefikasniji u ekipi Vojvodine bio je Dušan Vasić, koji je postigao tri gola, dok su po jedan postigli Aleksa Petrovski, Ivan Gvozdanović i Đorđe Lekić.\nU večernjim časovima drugog dana druge runde kvalifikacija za Evro kup Vojvodina je snage odmerila sa domaćinom turnira Savonom. Iako je Savona u ovom meču bila favorit, gosti su posle prvih osam minuta imali minimalan zaostatak. U drugoj četvrtini domaći vaterpolisti uspevaju da povećaju svoju prednost, pa se na petominutnu pauzu otišlo rezultatom 3:1. Treća deonica protekla je u znaku vaterpolista Savone koji su nakon ovih osam minuta igre uspeli da odu na plus pet, 8:3, a tu prednost su uspeli da sačuvaj do kraja utakmice, pošto je poslednji period igre završen nerešenim rezultatom, tako da je na kraju utakmice na semaforu stajalo 9:4 u korist Savone. Najefikasiji u redovima Vojvodine opet je bio Dušan Vasić sa 3 postignuta pogotka, dok je jedan gol postigao Nemanja Matković.\nNarednu utakmicu Vojvodina igra već sutra, 1. novembra u 19:30h protiv Dinama iz Astrahana.


"Prvi je sporazum za Grad Mostar koji predviđa da se izbori u Mostaru održe 15. novembra, a drugi se tiče izmjena Izbornog zakona BIH", kazao je Čović u izjavi novinarima nakon sastanka u Mostaru.\nReakcije EU i SAD\nDogovor su pozdravili evropski komesar za proširenje i susjedsku politiku Oliver Varhelyi i Josep Borell, visoki predstavnik Evropske unije za vanjske poslove i sigurnosnu politiku.\n“Pozdravljamo današnji politički dogovor o izbornom zakonu u Mostaru između političkih lidera koji će napokon postaviti put za građane Mostara da iskoriste svoje pravo na glasanje na lokalnim izborima nakon 12 godina”, stoji u zajedničkoj izjavi šefa evroske diplomatije Josepa Borella i evropskog komesara za proširenje Olivera Varhelyija.\nDodaju da se unaprijed raduju brzom usvajanju izmjena, ali i pozivaju vladajuće strukture da osiguraju sve neophodne uslove za održavanje lokalnih izbora, uključujući usvajanje budžeta.\nPrethodno je Varhelyi na Twitteru objavio da je politčki dogovor o mostarskom izbornom zakonu “važan korak”.\nAmbasada SAD u BiH je takođe pozdravila dogovor o izborima u Mostaru.\nUdruženje 'Jer nas se tiče' protestnom šetnjom zatražilo održavanje izbora u Mostaru\nVedran Raguž smatra da za mlade treba više projekata\nEmir: Nadam se da moći uticati na rješenje situacije u Mostaru


OHR: Vitalna ekonomija treba biti vitalni nacionalni interes\nOHR (Foto: Arhiv)\nVitalna i dinamična ekonomija treba biti vitalni nacionalni interes za sve etničke zajednice u BiH, rečeno je danas Feni iz Ureda visokog predstavnika.\nNaime, Vlada Federacije BiH je utvrdila pet zakona o poslovanju koji se trenutno nalaze pred Parlamentom Federacije BiH. Kako je nedavno na svom blogu napisao otpravnik poslova Ambasade SAD-a u BiH Nicholas M. Hill, ukoliko budu usvojeni, ovi zakoni bi mogli odmah osigurati značajno bolju klimu za ulaganja u Federaciji BiH. Hill je naveo da bi se ovim zakonima također mogla deblokirati pomoć u vidu novog zajma Svjetske banke za razvojnu politiku.\nU OHR-u kažu da još nisu bili u prilici analizirati konkretna zakonska rješenja koja je predložila Vlada Federacije BiH.\n“Međutim, načelno podržavamo sve napore s ciljem poboljšanja poslovnog okruženja u Bosni i Hercegovini, što će učiniti zemlju privlačnijom za investicije i poslovni razvoj. To je također i najučinkovitiji način da se radi na smanjenju nezaposlenosti i poboljšanju životnog standarda građana”, rečeno je Feni iz OHR-a.


Kako prenosi Glas zapadne Srbije, Skupština opštine Požega izabrala je novo rukovodstvo, a skupštinska većina usvojila je predloge Srpske napredne stranke i za predsednika izabrala mladog Nikitovića, a za njegovog zamenika master profesora tehnike i informatike Ivana Novakovića.\nFunkciju predsednice lokalnog parlametna ubuduće će obavljati profesor matematike Verica Bogićević, iz redova Socijalističke partije Srbije.\nZa smenu bivšeg predsednika opštine Milana Božića glasalo je 36 odbornika, dok je za smenu predsednice Skupštine glasalo 39 odbornika.\nSkupština Požege broji 52 odbornika, a za izbor kandidata bilo je potrebno da glasa minimun 27.\nZa novoizabrano rukovodstvo svoj glas je dao 31 odbornik.\nBivši predsednik opštine Milan Božić podneo je ostavku nakon nedavnog hapšenja, ali je juče povukao taj dokument.\nOn je u pritvoru proveo mesec dana, nakon čega je pušten da se brani sa slobode.


Medvedev stigao u Beograd na vojnu smotru\nSRBIJA Premijer Ruske Federacije u jednodnevnoj posjeti susjednoj zemlji\nPrikaz na Aerodromu "Pukovnik pilot Milenko Pavlović"\nBeograd: Medvedev i Vučić\nPremijer Ruske Federacije Dmitrij Medvedev stigao je tačno u podne u jednodnevnu posjetu Srbiji.\nPredsjednik Srbije Aleksadar Vučić dočekao je Medvedeva na vojnom aerodromu u Batajnici, gdje se na Aerodromu "Pukovnik pilot Milenko Pavlović" održava prikaz sposobnosti VS "Sloboda 2019" u povodu obilježavanja 75. godišnjice oslobođenja Beograda u Drugom svjetskom ratu.\nMedvedeva je na aerodromu dočekala premijerka Srbije Ana Brnabić.\nMinistar odbrane Srbije Aleksandar Vulin rekao je da će Batajnici Vojska Srbije pokazati čime raspolaže i u kojem će se pravcu razvijati.\n- Vojska je uvijek spremna za prikaz sposobnosti - rekao je Vulin.\nPredsjednik Srbije Aleksandar Vučić spremio je originalni poklon za Dmitrija Medvedeva. Premijeru Ruske Federacije predsjednik Srbije darovat će ikonu svetog Arhangela Mihaila, koja je urađena na dasci tehnikom jajčana tempera, saznaje Prva televizija.\nRusija i Srbija su partneri u ekonomiji i politici, poručio je predsjednik ruske vlade Dmitrij Medvedev uoči posjete Beogradu.\n- Danas ću biti u zvaničnoj posjeti u Srbiji. Rusija i Srbija su partneri u ekonomiji i politici, naši pogledi na mnoge međunarodne događaje su veoma bliski ili se poklapaju - napisao je Medvedev na Twitteru.\nAleksandar Vučić Dmitrij Medvedev Srbija Posjeta Beograd\nVučić poslao poruku Albancima: Upristojite se i prestanite lagati\nVučić na sastanku s Lajčakom: Priština izaziva napetost i pogoršanje sigurnosne situacije


Biznis i karijera Archives - SHINE magazin\nBiznis i karijera March 15, 2021 0\nBurnout sindrom predstavlja sagorevanje na poslu, stres na poslu. Mogu vam reći da taj osećaj nije nimalo prijatan, a imala sam priliku da ga doživim. Nisam ni znala da polako ali sigurno ulazim u ceo taj proces zvani burnout sindrom. Jedan period sam bila veoma zadovoljna poslom, dok više... Read more\nBiznis i karijeraMotivacija January 19, 2021 0\nSvi smo mi na početku života i u svom detinstvu jednaki. Ono što nas kasnije u životu razdvaja i čini uspešnim ili manje uspešnim su naše navike i naš način života. Ovaj tekst se sastoji od 10 navika koje uspešni ljudi svakodnevno rade da bi dugotrajno bili uspešni i... Read more


Početak/Društvo/Početkom oktobra počeće da rade kompanije u Naučno-tenološkom parku\nVrata kompanija koje su se uselile u Naučno-tehnološki park zvanično će biti otvorena 1. oktobra kada iste počinju sa radom, saznajemo od direktora NTP Milana Ranđelovića. Prema njegovim rečima park pruža mnoge mogućnosti za dalji razvoj kompanija koje su u njemu, ali je osnovni cilj da se nauka poveže sa privredom. Dodaje da očekuje da do kraja septembra ceo objekat bude i funkcionlno opremljen. Jedan od ciljeva parka je i da pruži podršku firmama koje se nalaze u njemu.\nDodaje da se do sada 30 kompanija prijavilo i u toku je njihovo useljavanje u sam park. Kapaciteti su skoro popunjeni. Ostao je prostor za još jednu tehnološko-razvojnu kompaniju i nekoliko startapova. Konkurs za prijem kompanija je otvoren od 24 aprila i još uvek traje.\n‘’Kroz razvoj tih kompanija se posebno doprinosi zaposlenosti, menja se struktura privrede, promovišu se pozitivni primeri, motivišu se deca i studenti za tehnloško preduzetništvo, nauku, istraživanje i razvoj. Na taj način se utiče na povećanje konkurentnosti čitave privrede i društva uopšte’’- kaže Ranđelović. ‘’Sličnu podršku dobiće i tehnološko razvojne kompanije kao startap kompanije’’.\nObjekat je trenutno u probnoj fazi, a zajedno sa izvođačima radova, investitorom i predstavnicima Kancelarije za javna ulaganja Republike Srbije radili se na otklanjanju raznih, manjih, nedostataka koji su uočeni u objektu i shodno tome na pribavljanju upotrebne dozvole.\n‘’Očekujemo da se taj proces završi u najskorijem roku, u narednih nekoliko nedelja. Radimo i na projektu funkcionalnoh opremanja NTP koji obuhvata nabavku nameštaja za javne prostore unutar parka kao što je ceveće, žardinjera, kanti, koje su neophodne za funkcionianje parka. Ideja je da se do kraja septembra i najveći deo kompanija useli u fizičkom smislu da bi početkom oktobra i počeli da rade iz parka. Sada tu imamo mnogo otvorenih pitanja koja će sigurno uticati na rad parka u narednom periodu, od nezaobilaznog COVIDA koji utiče i na rad samog parka zbog čega smo odližili i početak rada ugostiteljskih objekata unutar parka’’- kaže Ranđelović.\nRanđelović dodaje da se radi i na brendiranju Naučno-tehnološkog parka.\n‘’Postavljamo Naučno-tehnološki park Niš u kontekst jedne sveukupne kampanje brendiranja Republike Srbije preko kampanje ‘’Srbija stvara’’, jer Naučno-tehnološki park jeste značajan za Niš, ali je činjenica da je Naučno-tehnološki park značajan i za Srbiju. Na taj način promovišemo i Niš i naš region’’- ističe Ranđelović.\nkompanije Milan Ranđelović Naučno tehnološki park


U klizištu na Sumatri najmanje tri osobe poginule, od toga dvoje dece - Čivijaš radio\nU klizištu na Sumatri najmanje tri osobe poginule, od toga dvoje dece\nDvoje dece je među tri osobe poginule u klizištu kod hidroelektrane na ostrvu Sumatra, u Indoneziji, saopštile su vlasti, uz upozorenje da broj žrtava nije konačan jer se devet osoba vodi kao nestalo.\nJaka kiša pogodila je to područje na severu Sumatre i izazvala klizište.\n„Pronađene su tri žrtve, jedna odrasla osoba i dvoje dece. U toku je potraga za devet nestalih“, rekao je zvaničnik Agencije za pretragu i spasavanje Toto Muljono.\nMeđu nestalim su i tri radnika Hidroelektrane „Batang Toru“.\nKlizišta i poplave su česta pojava u indonežanskom arhipelagu tokom kišne sezone.\nPrevious Mađarska popušta mere za vakcinisane građane – Svet\nNext Trudnice mogu da prime Fajzera posle trećeg meseca trudnoće


Neokleus na čelu Piraeus banke | Glas javnosti\nPočetna > Ekonomija > Neokleus na čelu Piraeus banke\nBEOGRAD - Piraeus bankarska grupa imenovala je Neoklisa Neokleusa za novog predsednika Izvršnog odbora Piraeus banke u Srbiji, koji će stupiti na dužnost odmah po dobijanju zvaničnog odobrenja Narodne banke Srbije.\nNeokleus dolazi na ovu funkciju posle bogatog iskustva stečenog na vodećim rukovodećim pozicijama u oblasti bankarstva, finansija i faktoringa. Oktobra 2007. godine pridružio se Piraeus bankarskoj grupi, gde je veoma uspešno obavljao funkciju direktora Sektora za poslove sa privredom Piraeus banke na Kipru.\nPre ulaska u Piraeus bankarsku grupu, tokom 18 godina radnog iskustva u Kiparskoj banci, obavljao je rukovodeće funkcije u korporativnom bankarstvu, restrukturiranju plasmana, kreditiranju, faktoringu i mreži filijala, kako u Grčkoj, tako i na Kipru.\nDo zvaničnog stupanja Neokleusa, na dužnost predsednika Izvršnog odbora Piraeus banke, ovu funkciju će obavljati Konstantinos Vajotis, član IO banke od 2006. godine.\nDosadašnji predsednik Izvršnog odbora Dimitris Frangetis, nastaviće karijeru u jednoj od najvećih bankarskih grupacija u matičnoj zemlji.


ISKAZI O ZLOČINIMA U LOVASU\n2012-11-26 HAG/DEN HAAG\nŽeljko Cirba, svjedok na suđenju Goranu Hadžiću\nLokalni funkcioner Hrvatske demokratske zajednice iz Lovasa Željko Cirba danas je na suđenju Goranu Hadžiću opisao kako je došlo do masovnog proterivanja Hrvata i drugih nesrba iz Istočne Slavonije u jesen 1991. godine. Optuženi je u to vreme bio premijer samozvane SAO Slavonija, Baranja i Zapadni Srem i tužilac mu stavlja na teret brojne zločine nad nesrbima u tom području.\nSvedok je rekao da je u prvoj polovini oktobra 1991. godine "jugo vojska" granatirala Sotin, Lovas, Tovarnik, Ilaču, Bapsku, Šarengrad i druga sela u Istočnoj Slavoniji, pri čemu je deo kuća uništen, a jedan broj civila ubijen. Većina stanovništva je vremenom iz straha pobegla u Ilok, mesto koje su JNA i srpske paravojne jedinice poslednje zauzele. Bila je to, po svedoku, "mišolovka" za 10-15 hiljada civila, koji su potom konvojem 17. oktobra 1991. godine izbegli na slobodnu hrvatsku teritoriju. Od onih koji su ostali mnogi su, rekao je, kasnije stradali.\nNakon mirne reintegracije tog područja u Hrvatsku, Cirba je kao načelnik opštine Lovas u leto 1997. godine prisustvovao ekshumaciji masovnih grobnica u šumi Jelaš kod Lovasa, potom i u Tovarniku i Vukovaru. Svedok je danas zamenik župana Vukovarsko-srijemske županije.\nDan nakon odlaska konvoja sa izbeglicama, dogodio se jedan od najtežih zločina iz optužnice protiv Hadžića, o čemu je svedočio naredni svedok – Ivan Mujić. Nakon ulaska JNA i drugih srpskih jedinica u selo 10. oktobra 1991. godine, lokalni nesrbi, među kojima i svedok, su primorani da u poljoprivrednoj zadruzi i drugim mestima vrše takozvanu radnu obavezu. Njih pedesetak je 18. oktobra odvedeno na minsko polje nadomak Lovasa, gde su prisiljeni da hodaju i nogama "čiste" poljanu od mina. Svedok je tom prilikom od eksplozije mine teško ranjen u stomak, ali se u neku ruku može smatrati srećnikom jer je bio među nekoliko desetina preživelih. Što od mina što od puščanih rafala srpskih vojnika, život je tada izgubio 21 lokalni Hrvat.\nO samom incidentu, međutim, Mujić je iz nekog razloga svedočio na zasedanju zatvorenom za javnost, tako da se moglo čuti samo šta se sa njim dešavalo pre i posle ranjavanja. Rekao je da je pre sukoba bio vozač i da je u sklopu radne obaveze, između ostalog, angažovan na pripremi smeštaja za paravojnu jedinicu "Dušan Silni" čiji su pripadnici kasnije učestvovali u odvođenju zatočenika u minsko polje.\nSvedok je posle incidenta – očito odlukom oficira JNA koji nisu bili zadovoljni ponašanjem srpske paravojske – sa drugim ranjenicima vojnim sanitetskim vozilom prebačen preko u bolnicu u Sremskoj Mitrovici. Tamo je operisan i poslat na rehabilitaciju u Stari Slankamen, odakle je posle skoro dva meseca vraćen u Lovas. Nakon samo tri dana, 16. decembra 1991. godine je iz straha za bezbednost porodice izbegao u Zagreb.\nU unakrsnom ispitivanju oba današnja svedoka Hadžićevi branioci se nisu bavili glavnim delovima njihovih iskaza, već prisustvom pripadnika Zbora narodne garde (ZNG) u Lovasu i angažovanjem lokalnih Hrvata u dobrovoljačkim odredima. Svedoci su odgovorili da je ZNG bio u selu kratko i nije učestvovao u borbenim aktivnostima, a da su meštani naoružani lovačkim puškama jedno vreme čuvali stražu oko svojih kuća. Uoči granatiranja 10. oktobra 1991. godine, ZNG se, kažu, povukao iz Lovasa, a rasformirane su i seoske straže, tako da njihovo postojanje nije moglo biti motiv za napad.


Sindikati i Unija poslodavaca različito o povećanju 'minimalca'\nN1info\t19.06.2019 16:05\nPovodom najava ministra finansija Siniše Malog da bi na jesen mogla da bude povećana minimalna cena rada, sindikati smatraju da povećanje "minimalca" ne bi trebalo da bude ispod deset procenata, dok u Uniji poslodavaca u ovom trenutku procenjuju da je realno povećanje do šest procenata.\nSindikati podsećaju da je proklamovani cilj da minimalna zarada u naredne tri godine dostigne potrošačku korpu - podsetimo, sada je 27 hiljada dinara, dok je minimalna potrošačka korpa 37.000 dinara.\n"Da bi se postiglo ono što je cilj u naredne tri godine, minimalna zarada u ovoj godini bi trebala da postigne nekih 10 ili više odsto povećanje. Što znači preko 30.000 dinara ako gledamo na mesečnom iznosu", rekao je predsednik Saveza samostalnih sindikata Srbije Ljubisav Orbović.\nNebojša Atanacković iz Unije poslodavaca smatra da je jedino logično da se minimalna zarada poveća za onoliko koliko se u narednoj godini očekuje povećanje bruto domaćeg proizvoda i inflacije.\n"Znači to bi bilo realno pet, možda šest odsto u odnosu na sadašnji nivo. Međutim, mi ćemo razgovorima da prihvatimo i veće povećanje, kao što je to bilo u prethodne dve godine, ali jedino uz to da onda vlada, država kompenzuje to", rekao je Atanacković.


Krivokapićev kabinet se oglasio o čestitki Republici Srpskoj - Sputnjik Srbija\n05:04 15 April 2021\nKrivokapićev kabinet se oglasio o čestitki Republici Srpskoj\n22:02 10.01.2021 (osveženo 22:09 10.01.2021) Preuzmite kraći link\nPredsednik Vlade Crne Gore Zdravko Krivokapić nije zvanično čestitao praznik predsednici Republike Srpske Željki Cvijanović, saopšteno je večeras iz njegovog kabineta, uz napomenu da se radilo o privatnom razgovoru.\n„Zvanične čestitke nije bilo, inače bi je objavili na sajtu Vlade, ili na Tviteru. To je bio privatan razgovor premijera sa Željkom Cvijanović“, kazali su iz Krivokapićevog kabineta za agenciju MINA, preneo je Tanjug.\nČlan Predsedništva BiH Željko Komšić zatražio je od Krivokapića i Vlade Crne Gore izvinjenje i ocenio da je „izraz dubokog nepoštovanja države Bosne i Hercegovine i odluka Ustavnog suda BiH, čestitka koju je premijer Crne Gore Zdravko Krivokapić uputio povodom obeležavanja neustavnog dana entiteta Republika Srpska“, preneli su bosanskohercegovački mediji.\nKomšiću je odgovorio i potpredsednik Vlade Crne Gore Dritan Abazović, koji je naveo da “Vlada Crne Gore zvaničnu politiku vodi samo preko zvaničnih kanala komunikacije”\nSarajevo traži izvinjenje od Krivokapića zbog čestitke za Dan Republike Srpske\nŽeljko Komšić, Dan Republike Srpske, Zdravko Krivokapić


Tadić: U režimskim medijima više prostora za opoziciju nego u nekim nezavisnim\nBeta 31. marta 2022. 09:55\nPredsednik Socijademokratske stanke Boris Tadić izjavio je danas da je „tragično da se došlo u situaciju da u režimskim medijima ima više prostora za opoziciju da iskaže svoj stav, nego u nekim takozvanim nezavnisnim medijima“.\n„Mada to ni ne čudi, jer je zakonomerno da duopol mora funkcionisati po istim pravilima da bi opstao. Pravilo je da se u duopolu polovi razlikuju samo po formi, ali suština mora ostati ista da bi se očuvao kapital koji stoji iza njega“, rekao je Tadić za list Danas.\nOcenio je da je to „ono što svih prethodnih godina najviše ugrožava demokratiju u Srbiji“.\n„Sve ostalo je samo posledica toga, uključujući i izborne rezltate“, rekao je Tadić, povodom gostovanja u debatama na nekoliko televizija sa nacionalnom frekvencijom.\nDodao je da su „gradjani umorni od medijskog duopola u kom mediji ubedjuju ubedjene i u kom sa svih medija imamo priliku da čujemo samo jednu stranu“.


Prijave za "Bici buvljak" na "Biciklana Festu" | Autonomija\nPrijave za „Bici buvljak“ na „Biciklana Festu“\nMesto gde će moći da se prodaju ili kupe polovni bicikli, delovi za bicikle, bici odeća, stikeri, ukrasi za dvotočkaše...\nU okviru „Biciklana Festa“, koji Novosadska biciklistička inicijativa organizuje od 28. do 30. avgusta u Novom Sadu, otvoren je poziv za rezervaciju mesta za sve zainteresovane koji žele da učestvuju kao prodavci na „Bici buvljaku“. Prijave su otvorene do 27. avgusta.\n„Bici buvljak“ zamišljen je kao mesto gde će moći da se prodaju ili kupe polovni bicikli, delovi za bicikle, bici odeća, stikeri, ukrasi za dvotočkaše, oprema za bike polo – šta god vezano za bicikl, kaže se u najavi.\nUčešće je besplatno, ali je zbog organizovanja stolova – prodajnih mesta, neophodno da se prodavci prijave.\nSvi zainteresovani treba da pošalju mejl na adresu biciklanafest@gmail.com sa naznakom „Bici buvljak“.\nPrijave su otvorene do 27. avgusta.\n„Bici buvljak“ održaće se u dvorištu Hotela „Vojvodina“ u Novom Sadu, u nedelju 30. avgusta u periodu od 10 do 13 časova.\n„Biciklana Fest“ je regionalni festival čiji je osnovni cilj podrška unapređenju i razvijanju biciklističkog saobraćaja i popularizacija korišćenja bicikla kao prevoznog sredstva. Festival nudi različite promotivne i edukativne aktivnosti.


Crna Gora od 1. januara predsjeda CEFTA-om | PCNEN\nCrna Gora od 1. januara predsjeda CEFTA-om\nObjavljeno: 29.12.2008, 14:21h\nCrna Gora će od četvrtka, 1. januara 2009. predsjedavati Centralnoevropskim sporazumom o slobodnoj trgovini (CEFTA). Iz Ministarstva za ekonomski razvoj su najavili da će tokom predsjedavanja Crna Gora posebnu pažnju posvetiti stvaranju pozitivne slike zemlje kroz saradnju i komunikaciju zemalja članica sa partnerima. Sporazum o izmjeni i pristupanju CEFTA potpisan je u Bukureštu u decembru 2006. godine, a Crna Gora ga primjenjuje od jula prošle godine. Sporazum pruža potpisnicama da se pripreme za pristupanje Evropskoj uniji, u skladu sa Solunskom agendom i deklaracijom iz juna 2003. godine. U cilju što bolje realizacije sporazuma Ministarstvo za ekonomski razvoj otvoriće web sajt CEFTA 2006 i e-mail adresu na koju se mogu dostavljati sugestije, primjedbe i problemi koji se tiču sprovođenja Sporazuma, javila je agencija Mina-business.\nCrna Gora će od četvrtka, 1. januara 2009. predsjedavati Centralnoevropskim sporazumom o slobodnoj trgovini (CEFTA).\nIz Ministarstva za ekonomski razvoj su najavili da će tokom predsjedavanja Crna Gora posebnu pažnju posvetiti stvaranju pozitivne slike zemlje kroz saradnju i komunikaciju zemalja članica sa partnerima.\nSporazum o izmjeni i pristupanju CEFTA potpisan je u Bukureštu u decembru 2006. godine, a Crna Gora ga primjenjuje od jula prošle godine.\nSporazum pruža potpisnicama da se pripreme za pristupanje Evropskoj uniji, u skladu sa Solunskom agendom i deklaracijom iz juna 2003. godine.\nU cilju što bolje realizacije sporazuma Ministarstvo za ekonomski razvoj otvoriće web sajt CEFTA 2006 i e-mail adresu na koju se mogu dostavljati sugestije, primjedbe i problemi koji se tiču sprovođenja Sporazuma, javila je agencija Mina-business.


Objavljene liste poslovnih subjekata koji su se prijavili za finansiranje plaća i doprinosa » IlijašNet\nObjavljene liste poslovnih subjekata koji su se prijavili za finansiranje plaća i doprinosa\nRedakcija 30. jul 2021 ID: 20597\nMinistarstvo privrede objavilo je riješene prigovore na liste poslovnih subjekata koji su se prijavili za finansiranje plaća.\nVlada Kantona Sarajevo imenovala je Komisiju za rješavanje po prigovorima na Listu poslovnih subjekata koji ispunjavaju uslove i Listu poslovnih subjekata koji ne ispunjavaju uslove po Javnom pozivu za dodjelu sredstava za finansiranje cijele ili dijela minimalne mjesečne neto plaće (u FBiH) za mjesec mart i april 2021. godine.\nKomisija se također bavi rješavanjem po prigovorima na Listu poslovnih subjekata koji ispunjavaju uslove i Listu poslovnih subjekata koji ne ispunjavaju uslove po Javnom pozivu za finansiranje pripadajućih poreza i doprinosa na minimalnu mjesečnu neto plaću (u FBiH) za period trajanja zabrane obavljanja djelatnosti u pripadajućim mjesecima.\nListe su dostupne na stranici Ministarstva privrede KS na linkovima.\nPodsjećamo, liste poslovnih subjekata koji ispunjavaju i ne ispunjavaju uslove navedenih javnih poziva objavljene su na web stranici Ministarstva privrede Kantona Sarajevo 11. juna 2021. godine, a na koje se mogao uložiti prigovor u roku od sedam dana od dana njihove objave.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 30. jul 2021 @22:55 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2107-302255-20597 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


Vučić: Da li ćemo imati dovoljno sudija?\nSrpski premijer Aleksandar Vučić i vicepremijer Ivica Dačić na razgovorima sa prištinskim predstavnicima, Brisel 9. februar 2015.\nU reakciji na sklapanje Sporazuma o pravosuđu sa Prištinom u Briselu, premijer Srbije Vučić smatra da će, za sada, najveći problem za Beograd biti kako pronaći devet srpskih tužilaca za Kosovsku Mitrovicu i više od 30 sudija.\nPremijer i vicepremijer Srbije Aleksandar Vučić i Ivica Dačić otkrili su danas neke detalje jučerašnjeg dijaloga sa Prištinom u Briselu. Pregovori su, pre svega bili teški i dugi, rekao je danas Ivica Dačić.\nMinistar spoljnih poslova Ivica Dačić izjavio je danas da su razgovori u Briselu bili teški i da neke teme, poput imovine ili formiranja Zajednice srpskih opština ne mogu biti lako rešene u pregovorima sa Prištinom. Na konferenciji Beogradski dijalog, Dačić je rekao i da je Priština tražila promenu sedam od 15 tačaka u oblasti pravosuđa, koje su, po predlogu Evropske unije, dogovorene u martu prošle godine.\n"Evropska komisija je nastupila pošteno i iskreno, i rekla je da je to papir o kojem se razgovara. Da nikakve promene tog papira ne mogu da budu i da se ne može na takav način razgovarati. U dugim razgovorima koje smo imali, tek negde oko dva sata ujutru, premijer Vučić, i sa druge strane prištinska vlada, i Federika Mogerini su potpisali taj sporazum", rekao je Dačić.\nOn je konstatovao da bi svi u Srbiji trebalo da budu svesni toga da je napredak u evrointegracijama političko pitanje i da je ključna stvar u svemu napredak u dijalogu sa Prištinom u Briselu.\nPremijer Srbije Aleksandar Vučić je rekao da su za Beograd, u dijalogu sa Prištinom, najvažnije teme formiranje Zajednice srpskih opština i imovina Srbije na Kosovu. Po njegovim rečima, sada će najveći problem za Beograd biti kako pronaći devet srpskih tužilaca za Kosovsku Mitrovicu i više od 30 sudija.\n"To je borba za svakog sudiju, za svaku sekretaricu, u kojoj će to zgradi da bude, u kojoj zgradi na jugu, u kojoj zgradi na severu, na koji način. Mi smo se izborili za to da imamo mnogo mesta, da imamo mnogo toga o čemu odlučujemo, i samo je pitanje hoćemo li mi dovoljno naših ljudi koji taj posao mogu da obavljaju", zapitao se Vučić.\nZamenik šefa Delegacije EU u Srbiji Oskar Benedikt čestitao je Srbiji što je proces skrininga pregovaračkih poglavlja završila u rekordnom roku i biće potpuno gotov do 25. marta. Kada se završi skrining i otvori prvo poglavlje, onda pregovarački proces može da se odvija brzo, jer je obavljena dobra priprema, rekao je Benedikt na konferenciji Beogradski dijalog i dodao da će se u pregovaračkom procesu sve više pažnje posvećivati ekonomskim reformama.


Kroz fotografije prikazana prirodna i kulturna dobra Republike Srpske | Trebinje Live\nKroz fotografije prikazana prirodna i kulturna dobra Republike Srpske\nU galeriji Kulturnog centra večeras je otvorena izložba fotografija pod nazivom "Tragom duše", koje prikazuju prirodna i kulturna dobra Republike Srpske.\nPrema riječima Bojane Podgorice, predsjednika Vikimedije zajednice u Republici Srpskoj i koordinatora projekta "Tragom duše", izloženo je 40 fotografija od 35 autora iz regiona sa konkursa iz 2015. i 2016. godine, koje su proglašene najboljim od strane stručnog žirija.\n"Ovaj projekat je kreiran po ugledu na dva međunarodna takmičenja - 'Viki voli spomenike' i 'Viki voli zemlju'. Mi smo to objedinili u jedno i naziv našeg projekta na najbolji način je oslikavao ono što smo željeli da postignemo", rekla je Podgorica.\nOna je dodala da su uloga i zadatak svakog pojedinca da njeguje tradicionalne vrijednosti i da ih u svojoj punoj veličini prenosi budućim naraštajima.\nNa fotografijama su prikazani spomenici koji se nalaze u evidenciji Zavoda za zaštitu kulturno-istorijskog nasljeđa RS.\nFotograf Foto-kino kluba "Trebinje" Radoje Elez kazao je da su na dva konkursa, koji čine ovu izložbu, nagrađeni čanovi kluba Milovan Bokić i Jovan Vidaković.\nIzložba je priređena u okviru 8. Trebinjskih dana fotografije u okviru manifestacije Trebinjsko kulturno ljeto.\nIzložbu su priredili Vikimedijina zajednica RS u saradnji sa Foto-kino klubom "Trebinje".


Artan Lili - K3CI\nObjavio Jasna Zugic 12. novembra 2019. No Comments\nGrupa „Artan Lili“ je osnovana 2013. i jedna je od najvažnijih koja se pojavila na srpskoj rok sceni u 21. veku. Od starta su pokazali da su drugačiji, počevši od toga da su izbacivali pesme u formi singlova preko bandcamp platforme benda koje su se pojavile na prvom i drugom albumu pod nazivima „Artan Lili“ i „New Deal“ . Da se razlikuju pokazuju i svojim vizuelnim identitetom koji je specifičan, od logotipa grupe, preko stila oblačenja, do spotova za pesme koji su prava umetnička dela. Svakom novom pesmom potvrđuju da neizmeran talenat, ali i veliki rad stoje iza imena benda. Zbog toga nije neobično što su godinana u vrhu svih relevantnih radijskih i televizijskih top lista regiona.\nBend „Artan Lili“ je prvi dobitnik nagrade „Milan Mladenović“ za muzičko delo od izuzetnog značaja. Nagrada je dodeljena za kompoziciju „D.E.P.R.A.“ kao „originalnom, duboko individualnom, stilski doslednom i inteligentnom autorskom i izvođačkom ostvarenju, koje talenat i veštinu tretira bez kalkulacija i cinizma, sa autentičnom emotivnošću i pripadajućim poštovanjem.“\nSadašnju postavku benda „Artan Lili“ nakon nekoliko promena članova čine: Bojan Slačala – bas i vokal, Romana Slačala – vokal i daire, Marko Ajković – bubanj i Ivan Skopulovič – gitara.


Siniša Kulić, koji se nalazi u porodičnom domu u Nišu, ispričao je da mu je zdravlje ozbiljno narušeno, da se mnogo napreže kako bi govorio, ali da njegova porodica koja je u rijalitiju za to ne sme da zna.\n- Nisam dobro, polipi su me uništili, ne mogu da govorim, mnogo se naprežem. Ne znam koliko će ovo trajati, Marija i Miljana ne smeju da saznaju jer bi se mnogo brinule - otkrio je Siniša za "Star".\nIpak, Kulić se nada da će se sve rešiti do leta kada će Marija i Miljana napustiti "Zadrugu".\n- Nadam se da će sve da se sanira do leta kada one budu došle kući. Šta ću, u kući sam, nigde ne izlazim, ni na telefon se ne javljam jer mi je teško da se naprežem - dodao je Siniša.


Vuk Jeremić o SAD | N1 Srbija\nJeremić: Na izborima u SAD dominiraju razljućeni autsajderi\n|11.02.2016. |20:05 >20:09\nU toku je izborna trka u najvažnijem akteru na svetskoj geopolitičkoj sceni, u kojoj trenutno kao da dominiraju razljućeni autsajderi, rečeno je na debati posvećenoj američkoj spoljnoj politici, koju je organizovao Centar za međunarodnu saradnju i održivi razvoj (CIRSD).\nSvet prolazi kroz brze preobražaje, a posle lažnog kraja istorije koji smo preživeli, globalni pejsaž je sve složeniji i ima sve više važnih igrača na svetskoj sceni, rekao je predsednik (CIRDS) Vuk Jeremić.\nOn je napominuo da Amerika i dalje ima najsnažniju vojsku i privredu na svetu, kao i nisku stopu nezapselenosti, a pristup zdravstvenoj zaštiti ima više njenih stanovnika nego ikada ranije.\n“Stvari izgledaju dosta dobro, pa je možda iznenađujuće što se čini da u trci za najmoćniji položaj u svetu u ovom trenutku dominiraju razljućeni autsajderi, više nego "pravi takmičari", ocenio je Jeremić.\nPobednik Demokratske stranke u Nju Hempširu je obećao čak i revoluciju, preneo je Jeremić, podsetivši i da se urednik "Ekonomista" upitao "Ameriko, šta se dešava sa tobom".\nProfesor Univerziteta Harvard Džozef Naj je prepričao razgovor sa svojim komšijom, uoči glasanja u Nju Hempširu, koji je rekao ne zna da li će da glasa za Donalda Trampa ili Bernija Sandersa.\nNa njegovu opasku kako može da bira između dvojice ekstremista, komšija mu je odgovorio da želi da pošalje poruku nezadovoljstva establišmentu i da će u nevembru "glasati glavom, a ne srcem".\nSanders i Tramp pokušavaju da zadobiju srca Amerikanaca, ocenio je Naj, navodeći da je enigma šta bi oni radili u spoljnoj politici.\nPredsednik vašingtonskog Centra za novu američku bezbednost Ričard Fontejn kaže da se, posle krize iz 2008, izašlo iz recesije, ali i dalje postoji nešto dramatično, jer ljudi i na levici i desnici kažu "nismo dobro prošli".\nSanders je otelotvorenje levičarske kritike, a Tramp je hibrid, jer hoće da zadovolji i Vol strit i vladu i Kineze i Amerikance, ne zna sa kim sve hoće da se tuče, kaže Fontej, dodajući da ono što Tramp priča nema mnogo inelektualnog smisla.\nŠta će se dalje desiti ne znam, niko ne zna, rekao je Fontejn, dodajući da je "ovo godina kakvu dugo nismo imali", ali mu instinkt kaže da Tramp neće biti kandidat republikanaca.\nDekan Flečer škole za međunarodne odnose Džejms Stavridis smatra da ovakva izborna trka demokrata i republikanaca neće uticati na spoljnu politiku Baraka Obame.\nKao prioriteti će, smatra, ostati izazovi u Evropi, Bliski istok i "sirijska močvara u koju su se svi zaglavili", dok će se Severnom Korejom, koja se "dugo krčka", baviti sledeća administarcija.\nPoznati poljski političar Radoslav Sikorski je, komentarišući incident kada je grupa mladih skandirala "NATO fašisti, napolje", rekao da bi voleo da oni mogu da sede na "njihovim ambasadorskim sastancima u NATO i da vide kako su ozbiljni, dosadni, demokratski i birokratski, ali svakako nisu fašisti".\nMorate ozbiljno da se pomučite i oznojite kako biste pokazali da ste zbilja demokrate, da bi vas učlanili u NATO, rekao je Sikorski.\nTagovi: Vuk Jeremić , Sjedinjene Američke Države , izbori\nMiodrag-Bravo za komentar!\nMi sada treba da trpimo proces tupavljenja metodom necijeg misljenja u situaciji kada nas narod zivi sve gore i gore,a koji trpi jos i teranje lakrdije sa 168 dinara za gladne.O cemu Jeremic govori i kome?Valjda postoji informacija iz Amerike a ne da nam nas covek tumaci svoja vidjenja.Gospodin Jeremic je imao vremenskog prostora u vreme decenijske vlasti njegove politicke opcije.\nDa li ima grotesknijeg lika od ovog ambicioznog a nesposobnog karijeriste... Da nije smesan, niko ni ne bi znao za njegove muke.


Evropska kuća u Srebrenici predstavila Austriju\nHome / Srebrenica•Bratunac / Dešavanja / Evropska kuća u Srebrenici predstavila Austriju\nEvropska kuća u Srebrenici organizovala je još jedno druženje u nizu u svrhu promocije Evrope i evropskih vrijednosti i tom prilikom predstavljena je Austrija – “Europa Café Austrija”.\nOvo je bila prilika da se Srebreničani upoznaju sa Austrijom, bileterarni i privrednim odnosima ove zemlje i Bosne i Hercegovine.\nPredavanje na temu „Privredni odnosi između Bosne i Hercegovine i Austrije“ održao je Sigmund Nemeti, trgovinski savjetnik Austrijska ambasada, trgovinski odjel.\nPrema njegovim riječima prošle godine Austrija, koja više od 90 odsto uzvozi u zemlje Evropske unije, bila je druga država po ulaganjima u BiH, slično se očekuje i ove godine.\n“U Srebrenici danas govorimo o bileterarni i privrednim odnosima ove dvije zemlje. BiH ima izuzeto dobru industriju metala, preradu kože, proizvodnju tekstila i namještaja i to je ono što se izvozi u Austriju”, rekao je Nemeti.\nOn je istakao da BiH ima već izvoz u Austriju koja manje izvozi u našu zemlju, te da trenutno 200 austrijskih kompanija posluje u našoj zemlji.\n“Austrija je do sada investirala 1.25 milijarde evra u BiH, trenutno je 200 kompanija koje tu posluju, a još oko 500 kompanija je zainteresovano da otvori svoje pogone u BiH”, kaže Nemeti.\nAustijski ulagači u našoj zemlji vide potencijal kao što je povoljan geografski položaj između Južne i Istočne Evrope, rast tržišta, valuta je vezana za evro i stabilna je, kao i konkurentni troškovi i porezi.\n“Pored pozitivnih razloga, postoje i rizici za ulagače. Razlike u entitetskim zakonima i vlast, podrška za investitore je skromna i niska je kupovna moć građana”, ističe Nemeti.\nEvropska kuća u Srebrenici, kao prva kuća Evrope u BiH, otvorena je ove godine u maju i od tada ugostila je ambasadore Austrije, Slovačke i druge evropske radnike, a sve sa ciljem kako bi se građanima Srebrenice promovisala Evropa i kako bi se upoznali sa procesom pridruživanja Evropskoj uniji.


Hujić impresivnim ocijenio rad Informacionog centra AVP Sava – Biznis.ba\nNaslovnaBiHHujić impresivnim ocijenio rad Informacionog centra AVP Sava\nobjavljeno 22. jan 2021. u 11:02 22. jan 2021.\nAgenciju za vodno područje rijeke Save Sarajevo posjetio je pomoćnik ministra vanjske trgovine i ekonomskih odnosa BiH, Sektor za vodne resurse, turizam i zaštitu okoline, Mirza Hujić.\nS direktorom Sejadom Delićem i saradnicima razgovarao je o radu AVP Sava, njenoj organizacionoj strukturi te planiranim projektima za ovu godinu koje Agencija finansira vlastitim sredstvima. Bilo je riječi i o učešću AVP Sava u projektima međunarodnih finansijskih institucija. Od aktivnosti na međunarodnom planu, istaknut je angažman predstavnika Agencije u Savskoj i Dunavskoj komisiji.\nHujić je ocijenio impresivnim rad i mogućnosti Informacionog centra Agencije za vodno područje rijeke Save. I pored tehnološke savremenosti i osposobljenosti za hidrološki monitoring voda, po čemu je Informacioni centar jedinstven u Bosni i Hercegovini ali i regionu, uposlenici Agencije stalno rade na njegovom usavršavanju. Direktor Delić je informirao gosta o mogućnostima prognoznih modela i sistema ranog upozoravanja na poplave koji može predvidjeti nivoe voda za naredna tri dana.\nZbog važnosti odgovornog upravljanja bogatstvom voda u Bosni i Hercegovini, Hujić ističe neophodnost dobre koordinacije između nadležnih institucija u toj oblasti. Priznaje da zajednička rješenja i stavovi nisu uvijek jednostavan zadatak.\nNakon dvogodišnje pauze, uskoro bi trebalo da bude održan sastanak institucija iz oblasti voda na nivou Bosne i Hercegovine.


Kurc: Razmjenu teritorija teško mogu da zamislim\n01.08.2018 18:32 | Tanjug\nSarajevo, Beč - Austrijski kancelar Sebastijan Kurc izjavio je, u vezi sa dijalogom između Beograda i Prištine, da je obojici predsjednika obećao punu podršku Austrije i da se nada "skorom daljem napretku".\nOn je u intervjuu sarajevskom listu "Dnevni avaz" upitan da li vjeruje da bi do kraja godine mogao da bude postignut dogovor Beograda i Prištine o statusu Kosova i da li bi Austrija prihvatila razmjenu teritorija u tom slučaju.\n"Mi podržavamo svaki dogovor koji za rezultat ima jaču saradnju između zemalja Zapadnog Balkana i više stabilnosti u regionu... Razmjenu teritorija samo teško mogu da zamislim, jer region sigurno ne čini stabilnijim ako i mnogo godina poslije oružanog konflikta još pokušavamo da pomjeramo granice", poručio je Kurc.\nOn je naveo da za Austriju zapadni Balkan nije samo težište aktuelnog predsjedavanja Savjetom Evropske unije nego je već godinama i suštinski dio austrijske spoljne i evropske politike.\n"Želimo da u ovom, za nas važnom regionu zauzmemo aktivnu ulogu i da se za vrijeme predsjedavanja odlučno založimo za napredak u stvarima vezanim za EU perspektive zemalja Zapadnog Balkana", kazao je Kurc.\nOn je rekao da je Zapadni Balkan među pet prioriteta Austrije tokom šestomjesečnog vođstva EU.\nNa konstataciju novinara o disonantnim pogledima unutar austrijske vlade na BiH i njeno uređenje i stavovima vicekancelara i njegovim pogledima na poziciju Republike Srpske, kao i pitanje kako gleda na aktivnosti u tom entitetu ka osamostaljenju, Kurc je odgovorio "da u pogledu BiH postoji jasna linija vlade koju zajedno nose svi njeni članovi".\n"Austrija se izjašnjava za teritorijalni integritet i suverenitet BiH. Uz to, mi se jasno zalažemo za EU perspektivu za cijeli region na temelju individualnog napretka pojedinih država", naveo je Kurc i dodao da "što se tiče BiH, postoji jasna perspektiva pristupanja za suverenu i cjelovitu državu".\nAustrijski kancelar je ocijenio i da je "potrebna promjena sistema evropske migracione politike".\n"Ilegalni migranti se, poslije spašavanja, moraju zaustaviti i zbrinuti na spoljnoj granici, a nakon toga, treba da se što je moguće brže vrate u svoje zemlje porijekla. Ako ovo ne bi bilo moguće, treba da im se ponudi privremena zaštita u centrima u sigurnim trećim zemljama", kazao je Kurc.


HRT: Blinken obećao pomoć SAD-a u obnovi Gaze\n08:02 / 25.05.2021.\nAntony Blinken i Benjamin Netanyahu\nSAD će pomoći u obnovi Gaze radi održavanja primirja između Izraela i Palestine, kazao je u utorak američki državni tajnik Antony Blinken.\nNakon sastanka s izraelskim premijerom Benjaminom Netanyahuom, Blinken je rekao je da je potrebno pružiti humanitarnu pomoć s ciljem zaustavljanja nasilja.\nDodao je da će se SAD pobrinuti da militantna skupina Hamas, koja upravlja Gazom, nema koristi od pomoći.\nBlinken je ponovio da Sjedinjene Države podržavaju pravo Izraela na samoobranu.\nU 11-dnevnim žestokim sukobima, koji su u petak posredovanjem Egipta završili primirjem, ubijeno je više od 250 ljudi, od kojih većina u Gazi.\nBlinken je trodnevni posjet Bliskom istoku u Jeruzalemu počeo susretom s Netanyahuom koji mu je zahvalio što je "snažno podržavao izraelsko pravo na samoobranu" tijekom eskalacije sukoba.\n- I mi ćemo ozbiljno shvatiti naše pravo na samoobranu: ako Hamas prekine mir i napadne Izrael, naš će odgovor biti vrlo moćan, upozorio je Netanyahu.\nBlinken je izjavio da je intenzivna diskretna diplomacija američkog predsjednika Joea Bidena pridonijela prošlotjednom primirju i da sada treba raditi na održavanju mira.\n- Kako bi se spriječio povratak nasilja, potrebno je suočiti se s velikim nizom problema i izazova. To započinje savladavanjem teške humanitarne situacije u Gazi i obnovom uništenog područja, kazao je.\nBlinken je rekao da će SAD osigurati međunarodnu potporu istovremeno pružajući vlastite "značajne doprinose", od kojih će neki biti objavljeni kasnije u utorak. Obećao je da Hamas neće imati koristi od pomoći.\nSAD, EU, Velika Britanija i Izrael su Hamas prozvali terorističkom skupinom.


Brisel: Dogovor o policiji, preostaje pravosuđe\nOsvježeno 5. decembar/prosinac, 2013.\nPremijeri Hašim Tači i Ivica Dačić po dolasku u Brisel na novu rundu pregovora, 5. decembar 2013.\nVisoka predstavnica Evropske unije Ketrin Ešton izjavila je u četvrtak u Briselu nakon sastanka sa premijerima Srbije i Kosova, Ivice Dačića i Hašima Tačija da su razgovori o implementaciji aprliskog sporazuma bili konstruktivni.\n"Imali smo kontruktivne razgovore i napravili odlučujući napredak o policiji i drugim pitanjima. Dogovorilii smo se da nastavimo razgovore iduće sedmice, 13. decembra. Moj sledeći izveštaj Savetu 17. decembra o dijalogu zavisiće od postignutog napretka", stoji u saopštenju Ketrin Ešton.\nNa sastanku se razgovaralo pre svega o policiji i pravosuđu, izjavio je nakon susreta Ivica Dačić.\n"Postigli smo napredak kad je reč o policiji, praktično smo usaglasili detalje koji su za nas bili važni i očekujemo narednih dana prijavljivanja naših pripadnika za rad u Kosovskoj policiji", naveo je Dačić i izrazio postignutim dogovorima.\nOn je naglasio i da je veoma bitno da posle završenih lokalnih izbora dođe do implementacije briselskog sporazuma u svim oblastima.\n"Nismo oko pravosuđa došli do kraja", dodao je premijer Srbije. "Veoma je bitno da izveštaj Ketrin Ešton za Komitet za opšte poslove Evropske unije koji će biti održan 17. decembra bude pozitivan".\nDačić je takođe izrazio očekivanje da neće biti nikakvih novih uslova za početak pregovora Srbije o pridruživanju EU.\nI Tači je nakon susreta potvrdio da su ispunjeni svi preduslovi za integraciju policije.\n"Nemamo nikakvih otvorenih pitanja kada je reč o policiji i od sutra možemo početi sa integracijom svih onih koji žele da se integrišu u Kosovsku policiju".\nKosovski premijer je naveo da se razgovaralo i o pravosuđu, kao i da će se o integraciji sudstva sa severa u pravni poredak Kosova znati više iduće sedmice.\nDačić je nakon sastanka najavio i da će sledeća, 20. po redu runda dijaloga, biti mahom posveća pravosuđu, a da je pitanje osnivanja suda u Mitrovici ostalo otvoreno.\n"Tek treba da vidimo da li će to biti jedan ili dva suda, ko će biti predsednik i kakva će biti etnička struktura", rekao je premijer.\nTači je naveo i da se u četvrtak razgovaralo o uspostavljanju funkcionalnog sistema carine na severu Kosova, kao i da je dogovoreno da civilna zaštita na severu bude raspuštena, a da će o ostalim otvorenim pitanjima u međuvremenu razgovarati radne grupe.\nKosovski premijer je na kraju rekao da u Briselu nije bilo razgovora o formiranju Zajednice srpskih opština, koja će, kako je naveo, "biti formirana na dobrovoljnoj bazi, u obliku nevladine organizacije".\nOn je pre početka razgovora rekao medijima kako je "Kosovo je upravo prošlo veoma važan evropski test organizovanjem slobodnih i fer izbora po najvišim međunarodnim standardima i na celoj teritoriji Kosova. Sada moramo da razgovaramo o daljoj implementaciji."\n"Kosovo će ispuniti sve obaveze preuzete sporazumom koji je postignut 19. aprila, a izbori koji su upravo održani su u potpunosti legitimizovali taj sporazum. Izbori su u potpunosti sprovedeni u skladu za Ustavom i zakonima Kosova i naravno, u skladu sa sporazumom. Nadam se da ću upoznati nove gradonačelnike i da ću sa njima raditi u cilju boljeg života građana Kosova"\n(VIDEO: Premijeri po dolasku u Brisel, 5. decembar 2013)\nA novinar RSE Zijadin Gaši, razgovarao je sa kosovskim premijerom Tačijem, koji je rekao da asocijacija srpskih opština neće imati ovlašćenja političkog ili nacionalnog entiteta.\n“Asocijacija (opština) je konsultativni, dobrovoljni mehanizam. Njena ovlašćenja će biti u potpunosti u skladu sa Ustavom, zakonima i sporazumom od 19. aprila. Neće imati niti veća a niti manja ovlašćenja od asocijacija ostalih opština na Kosovu. Biće konsultativni, neobavezujući mehanizam, bez ikakvog izvršnog ili zakonodavnog karaktera“, kazao je kosovski premijer.\n„Izbornim rezultatima se iz korena čupa uticaj Srbije na Kosovu“, dodao je Tači.


Evropska komisija - Vladavina prava ostaje kamen temeljac pridruživanja | Info-ks.net\n11.01.2022 u 12:03\nEvropska komisija pozdravila je izvještaj Evropskog revizorskog suda o podršci Evropske unije vladavini prava na Zapadnom Balkanu uz konstataciju da su evropski revizori ocjenili da je podška EU ”doprinela reformama koje su dovele do nekih pozitivnih pomaka u vladavini prava u nekim partnerskim zemljama sa Zapadnog Balkana”, prenosi Tanjug.\n”Vladavina prava ostaje kamen temeljac procesa pridruživanja i odrediće ukupni tempo napretka partnera u proširenju na njihovom putu ka EU”, navodi se u saopštenju Komisije prosleđenom Tanjugu.\nEvropska komisija podsjeća je u posljednjem izvještaju o napretku zemalja u procesu pristupanja Uniji konstatovan značajan napredak ”posebno kod nekih partnera sa Zapadnog Balkana u oblasti vladavine prava i ocjenjuje da su neophodni dalji napori u ovoj oblasti kako bi se stvorila ”prava kultura vladavine prava” kao i ”jača politička posvećenost Zapadnog Balkana za pokretanje ključnih reformi”.\nIstovremeno, Komisija navodi da prepoznaje ključnu ulogu koju imaju civilno društvo i mediji u svakom demokratskom pluralističkom društvu zasnovanom na vladavini prava i nagalšva da će nastaviti da ih podržava u u obavljanju njihove kritičke funkcije kada je riječ o vladavini prava na Zapadnom Balkanu.\nEvropska komisijavladavina prava\nMinistar unutrašnjih poslova Sveçla: EK i dalje smatra da je Kosovo ispunilo uslove za viznu liberalizaciju\nEvropska komisija Ne postoje dodatni uslovi za liberalizaciju viza, Kosovo sve ispunilo\nPotreban konsenzus Politico: EK će preporučiti status kandidata za Ukrajinu\nSpecijalni predstavnik EU za dijalog Lajčak: Pripremamo sastanak Kurtija i Vučića za jul\nPrijedlog na dnevnom redu Skupština Albanije danas glasa o rezoluciji o Srebrenici


Četrdeset američkih senatora ujedinjeni protiv „Severnog toka 2“: Dragi Bajdene... - Sputnjik Srbija\n20:09 04.03.2021 (osveženo 20:32 04.03.2021) Preuzmite kraći link\nSenatori su američkom lideru uputili pismo u kome kritikuju politiku administracije predsednika SAD zbog odbijanja da uvede ograničavajuće mere protiv kompanija koje učestvuju u izgradnju gasovoda.\n„Poštovani predsedniče Bajden, pišemo da izrazimo duboku zabrinutost zbog odbijanja administracije da uvede sankcije protiv subjekata koji su uključeni u izgradnju 'Severnog toka 2'...Pozivamo administraciju da ispravi svoje pogrešne akcije brzim i potpunim uvođenjem sankcija propisanih američkim zakonom“, napisali su, između ostalog, senatori.\nOni su takođe izrazili zabrinutost zbog jačanja geopolitičkog uticaja Rusije.\nSenatori su se osvrnuli i na izveštaj Stejt departmenta koji sadrži spisak pravnih lica koje učestvuju u izgradnji gasovoda, ocenivši ga kao „potpuno neadekvatan“. Senatori smatraju da u izveštaju nisu navedeni svi brodovi i kompanije koje učestvuju u izgradnji gasovoda.\nPojedini američki političari redovno istupaju protiv „Severnog toka 2“ zbog težnji SAD da nametne Evropskoj uniji svoj tečni prirodni gas. Ruska strana je više puta isticala da je projekat komercijalan i da je koristan za Evropu. Nemačka se takođe zalaže za završetak izgradnje gasovoda.\nSeverni tok 2, sankcije, Senat SAD, Senat


INOVACIJA: Banke traže posao dužnicima - Bizlife.rs\nINOVACIJA: Banke traže posao dužnicima\n10:10 Varšava, 03/07/2017\nPoljske banke od 22. jula u okviru novine obavezne ponude dužniku da mu se reprogramira dug pre nego što krenu da mu prodaju krov nad glavom, spremaju se da pomažu tako što bi prvo dužnicima našle posao kako bi mogli da plaćaju ili da im pomognu da se zbrinu deca.\nBanke u Poljskoj uvode u stambene kredite novu uslugu da ako dužnik bez svoje krivice ne bude u stanju da redovno otplaćuje hipoteku, pre svega kada izgubi posao, banka prvo pokuša da mu nađe posao, pre nego što pristupi licitaciji stana ili kuće, piše današnja Žečpospolita.\n“Želimo da promenimo postupak reprogramiranja kredita tako da pre nego što banka pristupi prodaji nekretnine i poveri naplatu duga izvršiteljima, da prvo pokuša da pronađe dužniku posao ili da mu pomogne da se zbrinu deca kako bi on mogao da se posveti poslu”, kazao je za taj poljski list Gžegož Tokarski iz jedne od poljskih agencija za posredovanje zapošljavanja.\nTo da banke prvo probaju da dužniku pronađu posao a ne da mu odmah kada zakasni nekoliko rata prodaju krov nad glavom omogućavaju izmene poljskih zakona po kojima su banke od 22. jula dužne da pre nego to što krenu u aktivnu naplatu svojih potraživanja prvo ponude dužniku reprogramiranje kredita.\nstambeni krediti bankarski\nNiški aerodrom demantuje Zoranu Mihajlović\nSAD: Poreske promene omogućile bonuse za zaposlene\nNemačka trpi najviše zbog ruskih sankcija


NovaEnergija.net » Aplikacija protiv seksualnog uznemiravanja veoma popularna u Japanu Aplikacija protiv seksualnog uznemiravanja veoma popularna u Japanu – NovaEnergija.net\nwritten by Ivana Karanović May 24, 2019\nAplikaciju “Digi polis” napravila je tokijska policija pre tri godine, ali je opcija zastrašivanja zlostavljača dodata tek pre nekoliko meseci. “Digi polis” su od tada s interneta skinule stotine hiljada osoba, što je neobično za aplikaciju koju je razvila vlada.\nUz pomoć aplikacije, žrtve mogu da pritisnu na telefonu ikonicu “odbij zlostavljača” koja proizvodi poruku “Ovde je zlostavljač. Molim vas, pomozite”. Posle još jednog pritiska na ikonicu, glas neprestano ponavlja “Molim vas, prestanite!”\nAplikacija protiv seksualnog uznemiravanja veoma popularna u Japanu was last modified: May 24th, 2019 by Ivana Karanović\naplikacijaappDigi polisjapankrivično delometroseksualno uznemiravanjeTokio\nPolovina web saobraćaja trenutno ima enkripciju!


RTCG - Radio Televizija Crne Gore - Nacionalni javni servis :: Ekonomija :: Husović: Urađeno više od planiranog / print=true\nKOLAŠIN I MOJKOVAC 25. 09. 2013. 17:34 >> 17:33 0\nKOLAŠIN I MOJKOVAC\nHusović: Urađeno više od planiranog\nU radnoj posjeti opštinama Kolašin i Mojkovac danas je boravila delegacija Vlade Crne Gore na čelu sa potpredsjednikom Rafetom Husovićem. Pored potpredsjedika Husovića delegaciju su činjeli ministar poljoprivrede Petar Ivanović, te predstavnici Direkcije za javne radove Mijo Peruničić i Direkcije za saobraćaj Nina Vujošević.\nDobra saradnja Vlade i dvije opštine ogleda se u realizaciji svih dogovorenih projekata te podršci koju će Vlada obezbijediti u narednoj godini za razvojne projekte koji budu usmjereni ka kapitalnom budžetu, kazao je potpredsjednik Vlade Rafet Husović.\n„Zato je prvenstveni cilj današnjih posjeta što bolje planiranje budžeta za narednu godinu. Uvjerili smo se da je u obje opštine u ovoj godini urađeno više od planiranog tako da podrška Vlade neće izostati ni u narednom periodu. Posebnu pažnju posvetićemo saniranju tri kritične tačke na rijeci Tari koja prijeti da odnese dobar dio plodnog zemljišta na tim područjima. Na podršku Vlade naići će i izgradnja Industrijske zone koja će obezbijediti nova radna mjesta u Kolašinu“, saopštio je Husović.\nPredsjednik Kolašina Darko Brajušković, posjetu visoke delegacije ocijenio je kao veoma sadržajnu, temeljnu i ozbiljnu tokom koje su se svi učesnici fokusirali na najznačajnije projekte koje treba realizovati u budućnosti.\nPrema riječima ministra Ivanovića otvorena su pitanja projekata koje treba realizovati tokom naredne dvije, dok su planirani projekti uspješno realizovani.\n„Priotitet je rješavanje kvalitenog vodosnabdijevanja na teritoriji cijele opštine Mojkovac. Takođe, neophodno je u oblasti šumarstva uvesti više reda uz povećanje koncesija. Projekat obezbjeđivanja solarnih panela za katune rezultirao je sa 18 takvih instalacija na mojkovačkim planinama koje će biti uvećane u narednom periodu. Dio opreme projekta „Mašinski prsten“ može i treba da se iskoristi, na najbolji način, za potrebe lokalne infrastrukture u čemu je danas postignut dogovor. Bitno je poljoprivredno zemljište kvalitetnije valorizovati bilo kroz kooperaciju ili javne tendere kako bi se poljoprivredna proizvodnja u opštini podigla na značajniji nivo“, saopštio je Ivanović.\nPredsjednik opštine Mojkovac Dejan Medojević, među buduće prioritete vidi u vodoprivredi.\n„Narednih dana planiramo da počnemo izgradnju vodovoda Slatina i da završimo vodovod u Karauli i Pržištima. Veoma je važna podrška koju smo dobili od Evropske komisije i ministra Ivanovića u realizaciji projekta Sinjajevina koji Mojkovac ostvaruje sa još četiri opštine“, istakao je Medojević, ocijenivši veoma korisnim današnju posjetu predstavnika Vlade koja će, kako je kazao, obilovati dobrim rezultatima na dobrobit građana Mojkovca.


Auto magazinpromocija Archives - Page 6 of 6 - Auto magazin\nPromocija: Mercedes Citan\nPomocija “mercedesa citan” objavljena je u Auto magazinu broj 51, septembra 2012. godine Radite u kancelariji i tvrdite da vam (nam) je posao stresan? Verovatno jeste, ali je onda simulacija koju smo na kratko doživeli na promociji “mercedesa citan” zaslužila beneficirani radni staž. Zamislite da u cik zore dođete na posao, gde vas čeka ljuti šef sa kombijem punim stvari za raznošenje i radni nalog koji podseća na omanji udžbenik iz osnovne škole. Izlazite na ulice grada, a tamo vas dočekuju nevaspitani taksisti, ljuti službenici, netolerantne mame koje voze decu u školu, pešaci samoubice koji samo što vam ne naskaču\nOd Amsterdama do Roterdama vodi auto-put i tri, četiri trake. U zemlji gde je promet žila kucavica, naravno, na takvoj saobraćajnici teško je biti primećen – automobili svih vrsta i modela, od onih sivih, neprimetnih, do luksuznih limuzina, džipova i prestižnih lađa. Kako biti primećen u toj i takvoj gunguli, a u svom malenom autu? To je bilo jedno od najvažnijih pitanja koje su japanski dizajneri postavili kada su seli pred belu tablu da nacrtaju novi Tojotin „ajgo“. Jer, nije lako biti zapažen u tri i frtalj dugačkom autiću, i to na putevima gde se prepliću svi svetski automobilski krojevi.\nMazda je rano jutros otkrila potpuno novi “MX-5”. Model četvrte generacije, koji krasi prepoznatljiva interpretacija “KODO – duša pokreta” dizajna, toplo je dočekan od strane oko 250 predstavnika medija. Najavljen je i početak prodaje u Evropi tokom 2015. Nova “mazda MX-5” dolazi sa “skajaktiv” (Skyactiv) tehnologijom, uključujući posebno podešene benzinske motore, zadnji pogon, približno 100 kg manju masu u odnosu na aktuelni model i najniže težište do sada. Smanjenje težine vraća novi “MX-5” na nivo uporediv s izvornim modelom, koji je 1989. kada je predstavljen, oživeo tržište pristupačnih lakih sportskih automobila. U poslednjih 25 godina proizvedeno je više od 947.000 primeraka, a\nKompletan izveštaj sa promocije novog “tranzita kurir” možete da pročitate u junskom, 71. broju Auto magazina koji se trenutno nalazi na kioscima Za prezentaciju svog novog modela, Ford je odabrao autoput i regionalne puteve u okolini Frankfurta. Ruta je bila isplanirana tako da smo mogli da se uverimo kako teretnjak opterećen do polovine nosivosti sa lakoćom guta kilometre maksimalnom brzinom po čuvenim „autobanovima”, ali i kako je vrlo stabilan i okretan na uskim planinskim putevima. U vožnji po Frankfurtu, koji na svu sreću u tom periodu nije bio previše zagušen, pohvalili smo dobru preglednost karoserije koja je pomognuta velikim retrovizorima.\nKlasa monovolumenskih automobila B segmenta je vrlo postala popularna, a broj vrlo konkurentnih modela neprestano raste. Kako sam Opel kaže, ciljna grupa ovim automobilima su mlade i aktivne porodice, kao i finasijski dobro stojeći penzioneri. Upravo zbog toga, mali MPV-i kvalitetom, dizajnom i tehničkim rešenjima koketiraju sa premijum segmentom. Da ni to nije dovoljno pokazao nam je opel predstavljajući drugu generaciju “merive” koju je krasila vrlo neobična, a pokazalo se korisna i praktična postavka vrata. Znate već da se zadnja vrata ovog “opela” otvaraju u kontra stranu od prednjih, što uveliko olakšava ulazak za zadnju klupu, ali i unošenje kabastih\nPre sedam godina, početkom 2007. vaš reporter je imao prilike da prisustvuje svetskoj prezentaciji tada vrlo neobičnog modela. Bio je to terenski “nisan”, ali bez terenskih mogućnosti po kojima su automobili ove japanske marke poznati, nosio je čudno ime, “kaškai” i svrstavali su ga u do tada neviđenu klasu – krosover. Domaćini su bili uzdržani optimisti. Kockali su se, prikazali nešto smelo i drugačije, ali su bili uvereni u uspeh. I nisu se prevarili. Početkom 2014. Godine konstatujemo da je prva generacija “nisana kaškai” postala pravi hit. Prodat je u više od dva miliona primeraka na praktično svim svetskim tržištima.\nSkanija je jedan od prvih proizvođača kamiona koji je predstavio motore koji zadovoljavaju euro 6 norme. Depune dve godine nakon ulaska u proizvodnju, pred nama je druga generacija motora. Konkretno obnovljena je paleta trinaestolitaskog šestocilindričnosg motora. Trenutno najslabiji ima snagu od 450 KS i menja prethodnu verziju koja je deset “konja” slabija. Jača verzija snage 490 KS takođe je dobila deset konjskih snaga više u odnosu na prethodnu generaciju. U najavi je i najslabiji model snage 410 KS, koji će stroge standarde o emisiji štetnih gasova ispunjavati bez EGR sistema, a fabrika navodi da će mu glavna prednost biti izuzetna\nPrethodna strana 1 … 4 5 6